BT ISPORUČUJE VIRTUELNE SOBE TOMMY HILFIGER-U BT ISPORUČUJE VIRTUELNE SOBE TOMMY HILFIGER-U – Personal magazin\nTelepresence rešenje umanjuje troškove putovanja, ubrzava rad i smanjuje emisije štetnih gasova za vodeći lifestyle brend. Vodeći lifestyle brend Tommy Hilfiger, jedan od najvećih dizajnerskih brendova globalno je potpisao petogodišnji…\nTelepresence rešenje umanjuje troškove putovanja, ubrzava rad i smanjuje emisije štetnih gasova za vodeći lifestyle brend. Vodeći lifestyle brend Tommy Hilfiger, jedan od najvećih dizajnerskih brendova globalno je potpisao petogodišnji ugovor sa BT-om. Po ugovoru, BT će pružiti videokonferencijsko rešenje koje uključuje prve “virtuelne sobe za odevanje” koje je kompanija zajednički razvila sa TANDBERG-om, koji je sada deo novoformirane kompanije Cisco TelePresence Technology Group.\nOve sobe omogućavaju instant globalnu komunikaciju i saradnju između dizajnera i odeljenja za proizvodnju. Rešenje povezuje kancelarije u Amsterdamu, Njujorku, Hong Kongu i Tokiju sa potencijalom za širenje na ostale lokacije.\nVirtuelne sobe za odevanje, bazirane na BT-ovom Unified Communications Video rešenju, uparene sa Cisco Tandberg tehnologijom uključuju dodatke kao što su mobilne kamere i prostorije za snimanje koje omogućuju dizajnerskim timovima koji se nalaze u Amsterdamu i Njujorku da sarađuju brže i efikasnije sa timom iz fabrike u Hong Kongu. Timovi će imati mogućnost da diskutuju o razvijanju svakog dela kolekcije licem u lice bez potrebe za dugim letovima.\n“Impresionirani smo znanjem i iskustvom BT-a u domenu videokonferencija. Zajedno sa kreativnim i inovativnim rešenjem iz BT-Cisco tima odluka je pala”, izjavio je Fred Gehring, CEO Tommy Hilfiger grupe . “Ovo rešenje nam pruža kvalitetno “virtuelno rešenje” i ujedno smanjuje troškove vremena koje je potrebno u donošenju odluka. Timovi će imati mogućnost interakcije i kolaboracije kao da su u istoj sobi, čineći nas bržim i konkurentnijim. Ovo pozitivno utiče i na mogućnost česće komunikacije sa našim timovima širom sveta”.\nBas Burger, CEO BT Beneluksa, dodaje: “Ovo rešenje takođe značajno smanjuje emisije karbonskih gasova i postavlja dobar primer gde očuvanje životne sredine i ušteda troškova idu ruku pod ruku. Da bi se održao posao, investicije moraju omogućiti povraćaj uloženog”.\n“Tommy Hilfiger je oduvek postavljao trendove, kao što ilustruje i inovativni pristup virtuelnom dizajnu i saradnji”, izjavio je Fredrik Halvorsen, podpredsednik TelePresence Techonolgy Group, Cisco. “Kao mnoge druge vodeće kompanije, Tommy Hilfiger prepoznaje kako teleprezentacija visokog kvaliteta može ubrzati procese, učiniti ih efikasnijim, isporučujući značajnu prednost nad konkurencijom”.\nUgovor sadrži dva TANDBERG Telepresence T3 sistema (Amsterdam i Njujork), jedan Telepresence T1 sistem u Tokiju, tri posebno dizajnirane “virtuelne sobe za odevanje” (bazirane na Telepresence T1) u Amsterdamu, Njujorku i Hong Kongu, desktop sisteme, potrebnu infrastrukturu (kao što su odeljenja za snimanje) i softver.\nTommy Hilfiger će takođe dobiti BT-ov One Source za TANDBERG, komplet servisa koji uključuje 24/7 podršku, automatsko zakazivanje i startovanje poziva, održavanje na lokaciji, pro-aktivni sistem monitoring i udaljenu dijagnostiku. Ovaj pouzdani i jednostavan za korišćenje servis omogućava korisnicima i administratorima samo jedan kontakt za sve njihove potrebe.\nBT ISPORUČUJE VIRTUELNE SOBE TOMMY HILFIGER-U was last modified: April 29th, 2010 by Redakcija\nBTCisco TelePresenceTANDBERGTelePresenceTommy HilfigerUnified Communicationsvirtuelne sobe


Dan online - Sport: Zlata i priznanja za Petra i Miloša - 2019-12-10\nSport USPJEŠAN NASTUP BOKSERA BUDVE NA MEĐUNARODNOM TURNIRU "OMLADINSKA ZLATNA RUKAVICA" U LESKOVCU\nUspješan nastup Zlata i priznanja za Petra i Miloša\nBokseri Budve Petar Liješević i Miloš Krasnići predstavljali su, i to veoma uspješno Crnu Goru na međunarodnom turniru "Omladinska zlatna rukavica" koji je održan u Leskovcu. Liješević se voljom žreba našao direktno u finalu kategorije do 81 kilogram, u kojem je pobijedio Makedonca Petra Ognjenovskog, a osim zlatne medalje Stručni žiri mu je dodijelio i pehar za najboljeg stranog boksera. Krasnići je u polufinalu kategorije do 75 kg pobijedio Ivana Ristovskog iz Makedonije, a u finalu Gorana Šerifovića iz Srbije i osvojio pehar za najborbeniji par.\n-Zadovoljan sam njihovim nastupima u kojima su još jednom pokazali da su veoma dominantni u cijelom regionu. Sledeća godina će za njih biti izuzetno važna jer će imati prvenstvo Evrope i svijeta tako da je ovo samo lagani uvod za veliku scenu, rekao je trener Budvana Nikola Ružić.\nPored trojke iz Budve u Leskovcu je boravio i sudija Đorđije Perović, koji je dijelio pravdu na "Omladinskoj zlatnoj rukavici".


Hanan protiv Nemačke: Tužba za ubistvo sinova u NATO bombardovanju - Sputnjik Srbija\n07:15 06 Jul 2020\n20:08 01.09.2019 Preuzmite kraći link\nPredmet Hanan protiv Nemačke se tiče istrage bombardovanja dve ukradene cisterne goriva u Kunduzu 2009. godine, koje je naredio nemački pukovnik sa pseudonimom „K.“, a u kojem su ubijena dva maloletna sina podnosioca predstavke Abdula Hanana, od 8 i 12 godina, saopštio je Evropski sud.\nTačan broj žrtava tog bombaškog čina se ne zna, ali se procenjuje da je u napadu stradalo između 14 i 142 ljudi, od čega je bilo od 14 do 133 civila.\nInače, Savet bezbednosti Ujedinjenih nacija je 20. novembra 2001. godine odobrio formiranje Međunarodnih snaga za pomoć bezbednosti (ISAF) u Avganistanu, a nemački Parlament je 22. decembra odobrio raspoređivanje nemačkih vojnih snaga kao dela ISAF-a.\nNakon toga, NATO je preuzeo komandu nad ISAF-om, navodi se u informaciji objavljenoj na sajtu Evropskog suda.\nNemačke trupe su bile raspoređene kao deo ISAF-ove regionalne komande severa i pre svega su preuzele Tim za obnovu pokrajine Kunduz. U to vreme, na čelu Tima za obnovu pokrajine Kunduz bio je nemački pukovnik „K.“.\nNakon što su 3. septembra 2009. godine pobunjenici oteli dve cisterne goriva koje su, kako je saopšteno iz Evropskog suda, postale imobilisane na peščanoj obali reke Kunduz, oko sedam kilometara od baze Tima za obnovu pokrajine, oko 1 čas i 49 minuta pukovnik „K.“ je izdao komandu da se iz aviona bombarduju imobilisane cisterne goriva.\nBombaški napad je uništio obe cisterne i ubio dva Hananova sina, Abdul Bayana i Nesarulaha, koji su imali 12 i 8 godina.\nAvganistanski i nemački vojnici u nemačkoj bazi u Kunduzu\nOvim povodom, nemački Savezni javni tužilac pokrenuo je u martu 2010. godine istragu protiv pukovnika „K.“ i prvog narednika, koji mu je asistirao u noći bombardovanja.\nKrivična istraga je prekinuta već u aprilu iste godine, i to zbog nedostatka osnova sumnje. Tužilac je zaključio da pukovnik „K.“ nije imao nameru da ubije ni da povredi civile, kao ni da uništi civilne objekte ’u meri koja je bila nesrazmerna vojnom benefitu od bombaškog dejstva‘.\n„K.“ se tom prilikom izjasnio da je delovao prema pretpostavci zasnovanoj na informacijama koje su mu bile dostupne — da su osobe prisutne u cisternama za gorivo bili pobunjenici.\nŽalba Hanana na odluku o prekidu istrage je odbijena, a u maju 2015. godine Ustavni sud Nemačke je odbio i njegovu ustavnu žalbu, jer je zaključio da je istraga federalnog tužioca bila delotvorna po merilima prakse nemačkog Ustavnog suda i Evropskog suda za ljudska prava.\n„Pravo na život“\nDodatne istražne radnje, kao što su dalje saslušanje svedoka koji su bili prisutni u vreme bombardovanja, prema stavu nemačkog Ustavnog suda, ne bi obezbedile dalje relevantne informacije, s obzirom da je istraga prekinuta na osnovu „pitanja namere“, preneo je Tanjug.\nPozivajući se na član 1 Evropske konvencije o ljudskim pravima — obavezu poštovanja ljudskih prava, Hanan tvrdi da je za ubistvo njegovih sinova odgovorna Nemačka.\nPozivajući se na član 2 — pravo na život, on se žali da sprovedena istraga u Nemačkoj nije bila delotvorna, dok se pozivom na član 3 — pravo na delotvorni pravni lek, žali da nije imao delotvoran pravni lek protiv odluke o prekidu istrage.\nNemačka Vlada je 2. septembra 2016. godine obaveštena o Hananovoj predstavci i dostavljena su joj pitanja suda.\nU ovom slučaju sud je dozvolio i Vladi Francuske i Katoličkom Univerzitetu „Sakro Kuore“ da učestvuju u ovom slučaju, navodi se u saopštenju Evropskog suda.\nVeliko veće suda se sastoji od 15 sudija i uglavnom je zaduženo za odlučivanje po žalbama, rešavanje važnih pitanja i tumačenja Evropske konvencije o ljudskim pravima.\nEvropska konvencija kaže: „Kada slučaj koji se vodi pred većem postavlja ozbiljno pitanje koje utiče na tumačenje Konvencije, ili protokola uz nju, ili gde bi rešenje pitanja pred većem moglo imati rezultat koji nije u skladu sa presudom koju je sud prethodno doneo, veće može da se, u bilo kom trenutku pre nego što je donelo presudu, odrekne nadležnosti u korist Velikog veća, ako se nijedna strana u slučaju ne protivi“.


U opštini Odžaci održane poslednje ovogodišnje akcije davanja krvi – Moji Odzaci App\nU opštini Odžaci održane poslednje ovogodišnje akcije davanja krvi\nMobilna ekipa Zavoda za transfuziju krvi Vojvodine u toku ove nedelje realizovala je četiri akcije prikupljanja krvi od dobrovoljnih davalaca u opštini Odžaci.\nRezultate nam je saopštila Ljiljana Mladenović, sekretar Crvenog krsta Odžaci.\n– S obzirom na situaciju u celoj državi i šire u svetu, zbog pandemije koronavirusa, broj jedinica krvi koje se prikupljaju je znatno smanjen, što znači da su i zalihe krvi uvek na niskom nivou, poslednjih par meseci naročito. Zbog toga smo imali i nešto manji odziv davalaca krvi, pa su i rezultati poslednje četiri akcije koje su održane u B. Gračacu, B. Brestovcu, Ratkovu i Deronjama, nešto slabiji nego inače. Od toga odstupa jedino Deronje gde imamo nešto veći odziv davalaca u odnosu na ostala tri mesta. Rezultati su sledeći. U B. Gračacu se odazvalo 16 dobrovoljnih davalaca i svi su dali krv, i tu je zabeležen jedan novi davalac. U B. Brestovcu je došlo šest davalaca i krv je dalo njih pet, u Ratkovu se odazvalo 16 davalaca, svi su dali krv i tu smo zabeležili još jednog novog davaoca. Na kraju u Deronjama, došlo je 16 potencijalnih davalaca od kojih je 13 moglo da da krv, a u tom mestu je takođe zabeležen jedan novi davalac – navela je Mladenović.\nAkcije u Bačkom Gračacu, Bačkom Brestovcu, Ratkovu i Deronjama su poslednje na teritoriji opštine Odžaci u ovoj godini u kojoj je prikupljeno više jedinica krvi u odnosu na lane.\nU Crvenom krstu Odžaci zadovoljni su postignutim rezultatima i iskazanom podrškom građana dobrovoljnom davanju krvi, koji su i u uslovima pandemije uvideli značaj pravovremenog obezbeđivanja stabilnih zaliha ovog leka.\n– Što se tiče protekle cele godine, uradili smo svih 28 planiranih akcija i prema preliminarnim rezultatima prikupljeno je u našoj opštini 875 jedinica krvi i zabeleženo 68 novih davalaca. Ovi rezultati nisu konačni, podatke Instituta za transfuziju krvi Srbije dobićemo naredne godine i tada ćemo imati kompletan broj davalaca iz opštine Odžaci. Znači, tu još treba da se uračunaju davanja stanovnika naše opštine koji su krv davali u drugim opštinama – kaže Mladenović.\nSekretarka Crvenog krsta Odžaci ukazuje da jedno davanje krvi može da spasi do tri života i zahvaljuje se svim humanim ljudima koji dolaze na akcije. Poziva pre svega mlade ljude da se priključe porodici dobrovoljnih davalaca krvi.\nDan Gimnazije i ekonomske škole Jovan Jovanović Zmaj obeležen prigodnim programom\nProsečna zarada u opštini Odžaci u septembru 51.540 dinara\nNaredne nedelje provera muzičkih sposobnosti za upis u odeljenje Muzičke škole u Odžacima\nPrivremeni organ opštine Odžaci održao četvrtu sednicu sa jednom tačkom\nDeca iz osetljivih grupa dobila novogodišnje paketiće


SITUACIJA BLIZU PUCANJA: Rusija suspendovala vojni sporazum, avioni SAD ne smeju iznad Sirije | WebTribune\nHome SPEKTAR SITUACIJA BLIZU PUCANJA: Rusija suspendovala vojni sporazum, avioni SAD ne smeju iznad Sirije\nRusija odustala od vojnog sporazuma sa SAD o Siriji\nRusija više ne sarađuje sa SAD po pitanju pridržavanja protokola o bezbednosti letenja iznad Sirije, potvrdile su nove analize.\nSAD su optužile Rusiju da je odustala od memoranduma o razumevanju započevši svoju vazdušnu kampanju u Siriji i omogućivši svojim ratnim avionima da sprovode „simulirane napade“ na američke avione.\nSAD smatraju da se Rusija ponaša „agresivno“ i „nebezbedno“ pošto je prošle nedelje poslala dva Su-24 aviona na 9 metara od američkih razarača u Baltiku, dok Rusija nedavno postavljanje američkih borbenih aviona blizu Sirije posmatra kao pretnju.\nSAD i Rusija su održali vojne pregovore prošle godine s ciljem sprečavanja incidenata ovakve vrste u Siriji. Kao rezultat toga, potpisan je memorandum o razumevanju u oktobru koji navodi da svi ruski i američki avioni treba da se drže na distanci jedni od drugih i da komuniciraju na engleskom preko priznatih radio kanala.\nMeđutim, prema rečima analitičara Kera Gilsa, Rusija je prekršila ovaj memorandum jer je „sprovodila agresivne i provokativne manevre protiv zapadnih aviona u Siriji“ prilikom bombardovanja neprijatelja Asadovog režima.\nTreba napomenuti da su SAD, iako je memorandum potpisan u oktobru, već u novembru postavile u tursku avio bazu Inčirlik 12 F-15 aviona od kojih su polovina dizajnirani za borbu u vazduhu.\nRusija je očigledno shvatila to kao potencijalnu pretnju po svoje vazduhoplovne snage. Gils je rekao da su ruski piloti „vežbali agresivne manevre na američkim avionima i pozicioniranje za simulirane napade“ dok su se F-15 avioni nalazili iznad Sirije.\nU Siriji su do sada uništena dva aviona, jedan ruski kojeg je oborila Turska u novembru i jedan turski izviđački avion kojeg je uništila sirijska protivvazdušna odbrana 2012. godine. Smatra se da bi novi incident obaranja ruskog, američkog ili NATO aviona izazvao ozbiljnu međunarodnu krizu.\nPredsednik Vladimir Putin je prošlog meseca najavio parcijalno povlačenje Rusije iz Sirije. Međutim, 20 ruskih aviona i dalje redovno patrolira Sirijom.\nTreba napomenuti i da je Rusija poslala i 20 helikoptera u Siriju.


Pregled štampe za 23. februar: Novosti iz ekonomije – Bankar.me\nPregled štampe za 23. februar: Novosti iz ekonomije\nFebruary 23, 2017 Članci, PREGLED ŠTAMPE, SVE VIJESTI Leave a comment\nO siromaštvu će krajem godine\nZavod za statistiku Monstat će analizu siromaštva u Crnoj Gori objaviti do kraja ove godine. Razlog za kašnjenje, kako su juče saopštili je prelazak na metodologiju Evropske unije.\nNeće obveznice, zadužiće se kod banaka\nMnistarstvo finansija ove godine neće za potrebe finansiranje manjka u državnoj kasi emitovati obveznice na stranom tržištu. To je zvanično rečeno juče Vijestima u resoru kojim rukovodi ministar Darko Radunović. Plan ministarstva je da se nedostajući novac obezbijedi zaduživanjem kod domaćih i stranih banaka.\nMugoša da traži stečaj za Rudnik\nGrađanski pokret “Za nas” pozvao je direktora Poreske uprave Miomira M. Mugošu da primijeni zakon i u slučaju Rudnika uglja Pljevlja i pokrene stečajni postupak pred Privrednim sudom kako bi se iz imovine dužnika blagovremeno naplatili ih natjerali vlasnike da se kod svojih matičnih firmi i banke kreditno zaduže.\nREKORDNO VISOKA CIJENA AKCIJA RUDNIKA UGLJA\nAkcije Rudnika uglja Pljevlja rekordno rastu na Montenegroberzi. Glavni razlog, najvjerovatnije leži u činjenici da je Elektroprivreda Crne Gore izrazila zainteresovanost za kupovinu akcija koje u pljevaljskom rudniku imaju italijanska kompanija A2A i biznismen Aco Đukanović.\nNiže cijene karata za letove do Tel Aviva\nUspostavljanje direktne avio linije Crna Gora-Tel Aviv doprinijelo bi prilivu većeg broja izraelskih turista, ocijenili su na sastanku počasni konzul Crne Gore u Izraelu Nimrod Rinot i ministar održivog ravoja i turizma Pavle Radulović.\nCrnoj Gori i Albaniji 2,5 miliona eura za izradu idejnog projekta\nEvropska unija (EU) odobrila je Crnoj Gori i Albaniji zajednički grant vrijedan 2,5 miliona eura za izradu idejnog projekta Jadransko-jonskog gasovoda. Grant je dodijeljen u okviru poziva Zapadnobalkanskog investicionog okvira, a informacija o dodjeli sredstava saopštena je na jučerašnjem sastanku u Bakuu, kojem je prisustvovala i ministarka ekonomije Dragica Sekulić.\nZbog 375 eura ostao bez akcija\nAkcionar u preduzeću PKB AD Zelenika Mirko Bulajić ostao je bez 610 akcija koje je imao u tom preduzeću, nakon što je javni izvršitelj iz Podgorice Aleksandar Bošković, rješenjem od 22. januara prošle godine, odredio prodaju akcija, zbog duga od 375 eura.\nZa Montenegroerlajnz nema partnera\nMontenegroerlajnza (MA) nema u planu preduzeća za privatizaciju u ovoj godini iz razloga što ne vidimo konkretno interesovanje za kupovinu akcija od nekog strateškog partnera, kazao je “Danu” član Savjeta za privatizaciju Branko Vujović.\nOkupljanje penzionera u ponedjeljak\nPenzioneri Kombinata aluminijuma (KAP) sastaće se u ponedjeljak sa članovima radne grupe, koju čine predstavnici tri ministarstva ekonomije, finansija i rada, kako bi našli rješenje za isplatu otpremnina bivšim radnicima podgoričke fabrike.\nPlan pun povratnika\nMnoge kompanije iz ovogodišnjeg plana za privatizaciju Savjet je nudio investitorima prije dvije, tri, četiri i više godina. Institut Igalo do sada je na tenderu bio četiri puta, Ulcinjska rivijera za koju je u ovoj godini planirana prodaja akcija, dijela imovine ili dokapitalizacija pominje se u privatizacionim planovima od 2014.\nPoslodavci ne znaju ko potkrada radnike i građane\nIako poslovne asocijacije ističu da imje siva ekonomijajedna od najvećih poslovnih barijera, jer ugrožava konkurentnost, nemaju evidenciju koliko je njihovih članica u sivoj zoni. Lopticu prebacuju Ministarstvu finansija, koje kaže da još nemaju model za utvrđivanje učešća sive ekonomije u bruto domaćem proizvodu. Poslodavci koji rade na crno potkradaju svoje radnike i sve građane, jer ne plaćaju poreze i doprinose.\nNaplaćena 34 miliona eura\nUprava carinaje u januaru naplatila 34,28 miliona neto prihoda, od čega se najviše ili 19,06 miliona eura odnosilo na PDV pri uvozu. Prihodi od akciza bili su 13,97 miliona, od poreza na kafu 173.950, a na međunarodnu trgovinu i transakcije 1,07 miliona. Od ostalih prihoda slilo se 3.230 eura navedeno je u saopštenju Uprave carina.\nPrevious Addiko Bank BiH u partnerstvu sa Viberom pruža inovativna rješenja za plaćanje\nSljedeći Eu će kazniti Italiju zbog rasta duga


Novi železnički red vožnje stupio na snagu – 24sata online\n– U unutrašnjem saobraćaju predviđena su 193 polaska regio i putničkih vozova. U ovaj broj nisu uključeni vozovi na relacijama Novi Sad–Subotica–Novi Sad, Niš–Leskovac–Niš, Niš–Preševo–Niš, Niš–Prokuplje–Niš, Niš–Bela Palanka–Dimitrovgrad–Niš, koji će saobraćati do početka infrastrukturnih radova na deonicama Novi Sad–Subotica, Niš–Brestovac i Sićevo–Dimitrovgrad – pojašnjavaju iz ovog preduzeća i dodaju da se novim redom vožnje u saobraćaj uvodi vikend voz iz „Beograd centra” (Prokop) ka Užicu u 5.52 časova, kao i iz Užica ka „Beograd centru” u 12.55 časova.\n– S ciljem sprečavanja širenja epidemije virusa korona, od planiranih međunarodnih i pograničnih vozova, sa prelaskom na novi red vožnje, trenutno će saobraćati samo večernji međunarodni voz za Bar, sa polaskom iz stanice Topčider u 21.10 časova i iz stanice Bar u 19 časova – navode u „Srbija vozu”.\n– „Srbija voz” će blagovremeno obaveštavati putnike o svim servisnim informacijama posredstvom sajta i na društvenim mrežama. Apelujemo na putnike da budu odgovorni i da se pridržavaju svih propisanih mera zaštite – poručuju iz ovog preduzeća.\nJavno čitanje drame “HimeN”, autorke Lusi Depo 21. aprila na Sceni “Raša Plaović”


Reprezentacija Kuvajta bolja od "Čelika" - zenicainfo.ba\nNaslovnica Aktuelno Reprezentacija Kuvajta bolja od “Čelika”\nReprezentacija Kuvajta bolja od “Čelika”\nU prijateljskoj utakmici u Sarajevu rukometaši reprezentacije Kuvajta savladali su RK “Čelik” rezultatom 41:29 (poluvrijeme 16:14). Igrači “Čelika” su u utakmicu ušli sa isuviše respekta i bojažljivo prema protivniku, što se već na startu odrazilo na rezultat.\nVeć na samom početku reprezentativci Kuvajta su stvorili solidnu gol razliku koja se tokom utakmice povećavala. I prvo i drugo poluvrijeme je završeno sa po šest golova razlike u korist Kuvajćana.\nIgrači RK “Čelika” još neuigrani\nNa igračima RK “Čelika” se vidjelo da neuigrani i da im je ovo tek treća prijateljska utakmica. Prije Kuvajta “Čelik” je pobijedio ekipu RK “Jajce”, te izgubio od premijerligaša RK “Iskre” Bugojno. S druge strane, Kuvajćani se već dvadeset dana nalaze na pripremama u Bosni i Hercegovini i odigrali su veliki broj prijateljskih utakmica.\nKod “Čelika” je najviše golova postigao Ante Dragičević (ukupno 8), koji je bio i nepogriješivi izvođač jedanaestaraca. Amar Kobilica je postigao 6 a Edin Gušić 4 gola. Danijel Jurić je bio strijelac 3 gola, a prva 2 gola na startu utakmice za ekipu “Čelika” postigao je Faris Mrako.\nGolmani Čelika su bili solidni: Mevludin Čehajić zabilježio je 12, a Dženan Hodžić 7 odbrana.\nPrethodni članakU BiH danas počinje nova školska godina, učenici u klupama\nNaredni članakSastav za Francusku: BiH sa tri stopera, Petev ima još jednu dilemu


Definisanje mehanizama kontrole i sistemsko jačanje prioriteti – Portal Mojkovac\nDefinisanje mehanizama kontrole…\nDefinisanje mehanizama kontrole i sistemsko jačanje prioriteti\nDefinisanje mehanizama kontrole i nadzora, sistemsko jačanje i saradnja sa parlamentom i civilnim društvom biće prioriteti Ministarstva unutrašnjih poslova (MUP), rekao je resorni ministar Sergej Sekulović.\nOn je u intervjuu za Dan kazao da MUP ima sistemsku poziciju u odnosu na koju se trenutno orjentiše, ali da to ne znači da ne planira određene izmjene.\nSekulović je naveo da u ovom trenutku postoje tri stuba na koja oslanja viziju funkcionisanja, a prvi je poštovanje ljudskih prava i puna transparentnost, zabrana diskriminacije i neselektivnost.\n„MUP je trenutno strateško-analitički i kontrolno-nadzorni organ. Jačaću kontrolne mehanizme, u prvom redu sistem unutrašnje kontrole i koristiti sve mehanizme upravnog nadzora“, poručio je Sekulović.\nMUP se, kako je rekao, mora otvoriti prema civilnom društvu i jedna od ideja je formiranje savjeta za transparentnost, kao stalnog tijela pri ministru.\nTaj savjet, kako je objasnio Sekulović, sačinjavali bi predstavnici relevantnih nevladinih organizacija.\nOn je kazao da je fokus na poštovanju ljudskih prava i sloboda, transparentnosti izvršenja budžeta i javnih nabavki, kao i izborno\nzakonodavstvo u dijelu biračkog spiska.\n„Drugi stub je izmjena Zakona o unutrašnjim poslovima, sa ciljem vraćanja Uprave policije u sastav MUP-a. Politička odgovornost ministra za rad ovog organa mora biti ojačana mogućnošću da utiče na kadrovsku strukturu Uprave policije“, rekao je Sekulović.\nTo, kako je naveo, ne znači da bi se ministar miješao u operativni rad policije, ali njegova odgovornost mora biti osnažena i odgovarajućim mehanizmima uticaja.\n„Treći stub je otvaranje prema parlamentu i saradnja sa njim“, kazao je Sekulović.\nKako je naveo, bez adekvatnog povjerenja i saradnje, teško se mogu ostvariti potrebni rezultati.\n„U tom smislu, očekujem učešće poslanika u radnim grupama koje će formirati Ministarstvo i kontinuiranu saradnju u cilju nalaženja najboljih normativnih rješenja“, rekao je Sekulović.\nOdgovarajući na pitanje da li će insistirati na tome da se iz policije eliminišu kadrovi koji su, kako se navodi, poznati po aferama kriminala i korupcije, on je naveo da iskreno želi da Crna Gora dobije završna mjerila za poglavlja 23 i 24.\n„Da bismo došli do mjerljivih rezultata, u oblastima kao što su borba protiv organizovanog kriminala i korupcije, u prvom redu potrebno je da dođe do kadrovskih promjena“, kazao je Sekulović.\nOn je rekao da sistem mora funkcionisati na bazi povjerenja i saradnje, ili ne može funkcionisati.\nSekulović je naglasio potrebu bliske saradnje između Ministarstva, Vlade i parlamenta da bi se izgradio sistem koji karakteriše povjerenje bez koga nema napretka.\n„Nama treba pravda, a ne osveta. Treba nam sistem, a ne individualni istup. Potrebno je da gradimo institucije koje će da traju. Osnovna je poruka – svi moramo biti jednaki pred zakonom“, poručio je Sekulović.\nUpitan da prokomentariše kritike dijela javnosti i nekih stranaka u parlamentu da su na mjesta njegovih pomoćnika dovedeni kadrovi bez dovoljno stručnih referenci i sa partijskom knjižicom kao glavnom kvalifikacijom, on je naveo da smatra da predloženi kadrovi imaju stručne reference.\n„Kao drugo, uklapaju se u moju viziju saradnje, kako sa državnim parlamentom i civilnim sektorom, tako i pripremu organizacionih promjena Ministarstva“, rekao je Sekulović.\nNa pitanje da li vjeruje da se tokom njegovog mandata može napraviti pomak kada su u pitanju istrage o nerasvijetljenim ubistvima iz ranijeg perioda, on je odgovorio da će uraditi sve što je u njegovoj moći.\n„Takođe, iskreno pružam ruku drugim nadležnim institucijama, poštujući njihovu samostalnost i nezavisnost, da taj posao radimo zajednički“, poručio je Sekulović.\nNa pitanje mogu li državni organi Crne Gore ipak uspjeti u tome da Srbija izruči Svetozara Marovića, on je odgovorio da državni organi moraju uraditi sve što je u njihovoj nadležnosti da pravda bude zadovoljena.\n„Bez iskrene i konkretne saradnje između zemalja regiona neće biti napretka u procesu evropskih integracija“, dodao je Sekulović.


Pogoršava se epidemiološka situacija\tu BiH. Izlaskom iz EU prestalo vojno prisustvo Velike Britanije u BiH. Krajem aprila 2021. navršit će se pet godina otkako je u fabrici kompresora Trudbenik Doboj pokrenut stečajni postupak. U Travniku počela Muzejska edukativna radionica tkanja bosanskog ćilima\nVelika Britanija povukla je svoje vojne snage iz Bosne i Hercegovine (BiH) koje su bile dio Misije Althea koju sprovode snage Evropske unije (EUFOR). Razlog je izlazak Velike Britanije iz Evropske unije (EU). Time je Velika Britanija okončala svoje vojno prisustvo u BiH, nakon 28 godina učestvovanja...


Isporučen prvi Tata Nano\n17 Jul 2009 - 18:23 Vesti Link\nNajjeftiniji novi automobil na svetu, indijski Tata Nano (čija osnovna verzija košta nešto više od 1.700 evra), danas je dobio svoje prve vlasnike.\nTačnije, u prvoj turi je isporučeno 50 komada, a prvi srećni vlasnik je Ashok Raghunath Vichare iz Mumbaja, kome je ključeve svečano uručio lično prvi čovek indijske kompanije Ratan Tata.\nProdaja ovog automobila je inače počela u aprilu, od kada je u Indiji primljeno preko 200.000 narudžbina.\nNano je prošle nedelje uspešno prošao i aktuelni evropski frontalni (pri brzini od 56 km/h) i bočni crash test, koji su strožiji od onih u Indiji. Test, kome je prisustvovalo i više novinara, obavljen je u MIRA test centru, i to pod nadzorom inspektora iz britanskog Vehicle Certification Authority-a.\nTakođe, nedavno je i zvanično najavljeno da prodaja unapređene Tate Nano Europa na Starom kontinentu startuje krajem 2010. ili najkasnije početkom 2011.godine, i to po ceni koja u Španiji neće preći 4.000 evra.\nTaj evropski model je pretrpeo izmene na eksterijeru i trocilindričnom motoru, a ima i duže međuosovinsko rastojanje, ABS, vazdušne jastuke i poboljšan kvalitet materijala u kabini. Prodaja Nanoa Europa će se odvijati kroz dilersku mrežu ove kompanije (trenutno postoji u Španiji, Italiji, Poljskoj, Belgiji i Noveškoj), koja će do početka prodaje naravno biti proširena.\nTata namerava da Nano Europa podvrgne i EuroNCAP testu, gde se očekuju četiri od mogućih pet zvezdica za bezbednost.


Novi problem za vlasti: Zbog ukinutog ratnog staža ogorčeni borci najavljuju tužbe\n/ Plus / Društvo / Novi problem za vlasti: Zbog ukinutog ratnog staža ogorčeni borci najavljuju tužbe\nradiosarajevo.ba06.06.2018. u 19:59\nIako su se mnogi fokusirali na brojne druge odrebe novog Zakona o penzionom i invalidskom osiguranju (PIO) u Federaciji BiH, nakon njegovog stupanja na snagu pravi šok izazvala je odredba o vojnom stažu.\nBrojni borci ostali su zatečeni odredbom zakona koji je stupio na snagu 1. marta 2018. godine, a prema kojoj se demobiliziranim borcima briše vojni staž i donosi odluka da ne bude priznat ukoliko žele ostvariti prijevremenu penziju. Tačnije, vojni staž borci će moći aktivirati tek sa navršene 62. godine života, što je mnogima stvorilo probleme jer se veliki broj boraca upravo zahvaljujući ovom dijelu radnog staža planirao penzionirati.\nZbog cijele situacije borci se osjećaju prevarenim, a nezvanične informacije iz nekolicine boračkih udruga ukazuju na to da su mnogi spremni pravdu potražiti sudskim putem, što bi uzrokovalo tužbe milionske vrijednosti na račun Federacije BiH.\n“Ovo nije prvi put da su borci prevareni. Ali mislim da su sami sebe prije svega prevarili, jer stalno biraju ljude koji njih varaju. Kada je riječ o ovom problemu ja stvarno nisam znao da se to dogodilo, ali kroz pitanja boraca na ulici saznali smo za to. Podržavam samo institucionalno rješavanje tog problema i kao Savez boraca FBiH mi ćemo sigurno poduzeti sve mjere da se taj problem riješi i prevaziđe”, istaknuo je za Radiosarajevo.bapotpredsjednik Saveza boraca FBiH Munir Karić.\nOn je istaknuo i kako je ovo samo jedna od brojnih manipulacija u koje su borci uvučeni u prethodnih godinu dana, zbog čega je izuzetno teško pronaći zadovoljavajuća rješenja za sve.\n“Nemam informacije da su borci spremnu pokrenuti tužbe trenutno, ali ako bude trebalo i ako bude i to jedan od načina za rješavanje problema Savez boraca FBiH će sigurno ići u tom pravcu. Ali, opet ponavljam mi ćemo podržati samo aktivnosti koje idu kroz institucije. Nažalost, u posljednjih godinu dana borci su toliko izmanipulirani i toliko se manipulira s njihovim jadom da je sada teško naći prava rješenja zbog ukupne situacije.Ne znam kako se sve ovo moglo dogoditi i mi smo potpuno zatečeni trenutnom situacijom”, dodao je Karić.\nS druge strane, predsjednik Saveza samostalnih sindikata BiH Ismet Bajramović pojasnio nam je kako je još prije usvajanja zakona institucija kojom predsjedava upozoravala na ovaj problem, ali da jednostavno nisu dobijali dovoljnu podršku da amandman na zakon koji se tiče ovog problema bude usvojen.\n“Meni je žao što se sve ovo dešava i kao predsjedniku SSS BiH i kao čovjeku. Mi smo imali primjedbe na to još prije donošenja zakona, upućivao sam razne vapaje i zahtjeve da ovaj dio zakona ne bude usvojen, ali nažalost zakon je kao takav usvojen. Tek sada, kada su došli praktični primjeri za rješavanje oštećeni ljudi tek sada vide o čemu je riječ. Toliko je nerazumno i podmuklo ovo urađeno, ti prijedlozi, da čak ni pismeni ljudi koji uđu u malo dublju analizu ne mogu da shvate o čemu shvate.\nNe znam da li se spremaju tužbe, ali sam pitao kolege pravnike koji su mi pojasnili da se može samo ocjenjivati ustavnost zakona sada kada je on već usvojen, no možda još uvijek dođe do nekih promjena, jer sada još uvijek traje šestomjesečni proces evaluacije zakona, nakon čega će ponovo biti razgovarano o njegovoj ispravnosti”, zaključio je Bajramović.\nCijeli problem brojne borce doveo je na rub agonije jer sada mnogi moraju čekati još nekoliko godina kako bi se penzionirali, te za sve krive federalnog premijera Fadila Novalića i ministra za boračka pitanja FBiH Salku Bukvarevića.\nJedno je sigurno, ukoliko se uskoro ne riješi ovaj problem, Vlada FBiH bi se mogla suočiti sa još jednim boračkim buntom, pored onog koji već sada vlada zbog Boračkog registra i finansiranja boračkih organizacija.


Svet: Dečak (2) umirao je pet dana - BalkaniYUm.TV '); } //]]>\nDečak (2) umirao je pet dana\nU četvrtak je očuh Mejsona Lija, Vilijam Endru O'Salivan, osuđen na devet godina zatvora zbog njegovog učešća u dečakovoj smrti u junu 2016. godine.\nO'Saliven se izjasnio krivim po četiri različite tačke optužnice pred Vrhovnim sudom u Kvinslendu, uključujući i ubistvo i nasilje nad detetom ispod 16 godina.\nMejsonove obimne povrede i bolest datiraju mesecima unazad pre nego što je njegovo beživotno telo pronađeno u kući u kojoj je živeo sa očuhom, koji nije potražio medicinsku pomoć za dečaka, uprkos očitim znacima upozorenja. Njegova advokatica, Rut O'Gorman, izjavila je je njen klijent priznao da je nanosio udarac ili udarce, koji su eventualno mogli da prouzrokuju Mejsonovu smrt tri ili pet dana kasnije.\nMejson je bio žrtva dugotrajnog i ozbiljnog zanemarivanja i zlostavljanja tokom svog kratkog života, gde je vrhovni sudija Ketrin Holms opisala njegovo stanje u vreme smrti kao "bedno i bolno".\n- Nije se prema njemu odnosio ni sa malo nežnosti i topline. Još gore, nije učinio ništa da mu pomogne, iako bi mu to predstavljalo očiti problem - navela je ona.\nMejson je bio star tek 21 mesec kada je Hitna pomoć pronašla njegovo beživotno telo u kući O'Salivena u Kabulturu, nedaleko od Brisbejna u junu 2016. godine. Autopsija je otkrila da je imao mnogostruke povrede u vreme smrti, uključujući slomljenu nogu, sedalne kosti i napuklo tanko crevo čega je sporo otrovan, propuštanjem izmeta u njegov abdomen. Kao dodatak povredama, u krvi su mu pronađeni tragovi metamfetamina.Sudija Holms izjavila je da je O'Saliven sam priznao da je najverovatnije bio pod dejstvom droge.\nUtvrđeno je da je dete patilo od prekida tankog creva, za koji se veruje da je izazvan traumom usled delovanja tupe sile. Tri meseca pre smrti Mejson je bio tri nedelje u bolnici, preneo je sud. Došao je zbog preloma noge, ali su doktori ubrzo ustanovili da ima hroničan i obiman osip po genitalijama, uključujući i duboke gnojne čireve.\nMejson nije bio u stanju da jede i pije bez povraćanja u poslednjim časovima i kada su bolničari stigli, najmanje pola sata posle smrti, bio je prekriven modricama i povraćkom, navodi se u saopštenju.\nO'Salivan je osuđen na devet godina zatvora bez prava na otpust u trajanju od četiri godine, što znači da će biti kvalifikovan za otpust tek 2022. godine.


30/03/14 - 15:35h\nĐoković – Nadal live prenos (oko 20:30h) – Gledajte direktan prenos\nSrpski teniser Novak Đoković i Španac Rafael Nadal danas igraju finale Mastersa u Majamiju. Finale je na Floridi zakazano za 20:30 časova po našem vremenu, a direktan prenos možete pratiti na TenisUživo. Do sada smo videli 39 “Rafole” okršaja, a Španac vodi sa 22:17. Ipak, Srbin ima prednost na Mastersima gde je rezultat 11:9.\nNovak Đoković je u dosadašnjem toku turnira prvo savladao Žeremija Šardija rezultatom 2:0, a potom mu je u trećem kolu Florijan Majer predao meč zbog povrede. U osmini finala Srbin je savladao Tomija Robreda rezultatom 2:0, a ni u četvrtfinalu Nole nije izgubio set, a savladao je Endija Mareja. Srbin je polufinale trebalo da igra sa Nišikorijem, koji je iznenadio Federera, ali je Japanac zbog povrede predao taj duel.\nŠpanac, Rafael Nadal, je, kao i Novak, bio slobodan u prvom kolu, a u drugom je savladao Australijanca Lejtona Hjuita rezultatom 2:0. U šesnaestini finala Španac je savladao Denisa Istomina, a u osmini finala Fabija Fonjinija. U oba duela bilo je 2:0. U četvrtfinalu Španac se najviše mučio i izgubio jedan set od Miloša Raonića, ali se na kraju plasirao u polufinale. Kao ni Novak, ni Rafa nije odigrao meč polufinala, jer mu je Tomaš Berdih predao isti.\nNovak Đoković i Rafael Nadal do sada su se sastali 39 puta, a Španac vodi u pobedama 22:17, dok je na Mastersima rezultat 11:9 za Novaka. Posle tri poraza u finalnim okršajima 2005, 2008, 2011, Rafael Nadal želi da napokon osvoji jedan od retkih trofeja koji mu nedostaje, dok Novak Đoković nastoji da postane, uz Rodžera Federera, jedini čovek u istoriji koji će dva puta osvojiti američku ’duplu krunu’ – Indijan Vels, pa Majami.\nTeme: ATP, Direktan prenos, Live Prenos, Masters, Masters u Majamiju, Novak Djoković, Rafael Nadal, Teniseri, Turniri, Vesti


Nema potvrda da je Elezova grupa planirala atentate\nSrpska policija za sada nema saznanja da je kriminalna grupa Darka Eleza planirala ubistva političara, ali će nastavak istrage pokazati ko je sve bio na meti ove organizacije, izjavili su za RSE u MUP-u Srbije.\nO tome da je ta grupa spremala likvidacije javnih ličnosti pisali su beogradski mediji, dok je u regionu najdalje otisao list Glas Srpske vešću da su kriminalci predvođeni Elezom pripremali atentat na Milorada Dodika, premijera Republike Srpske.\nKriminalna grupa Darka Eleza, čiji članovi su nedavno uhapšeni u regionalnoj policijskoj akciji, sumnjiči se za 12 ubistava proteklih godina, ali i za planiranje novih likvidacija u Beogradu. Njihovim hapšenjem, kako se čulo iz policije, sprečeni su dalji krvavi obračuni sa suparničkim klanovima. Međutim, pojedini beogradski mediji objavili su, pozivajući se na policijske izvore, da je Elezova grupa planirala i ubistva politicara i državnih funkcionera u Srbiji. Ivicu Dačića, srpskog ministra policije, pitali smo da li su tačne ove priče.\n„Vi ste to rekli onako kako treba. Priča se....Ono što piše u medijima, ne znači da je uvek tako. Mi vodimo istragu, ta istraga se nastavlja. Ja sam više puta rekao da je sprečeno nekoliko likvidacija ovde u Beogradu, ali to nisu javne ličnosti, naročito ne iz sveta politike. Prema tome, ako bude novih saznanja, mi ćemo svakako u tom pravcu dalje voditi istragu.“\nJedino ime koje je do sada direktno pominjano u medijima bilo je ono premijera Republike Srpske. Banjalučki Glas Srpske piše, pozivajući se na izvor blizak srpskim istražnim organima, da je kriminalna grupa Darka Eleza pripremala atentat na Milorada Dodika.\nPrema saznanjima tog lista, još krajem 2006. policija Bosne i Hercegovine imala je informaciju da su pripadnici zemunskog klana angažovani za taj atentat i da je likvidaciju trebalo da izvrši zloglasni Sretko Kalinić. Policija i Tužilastvo BiH saopštili su da nemaju informacije da je Elezova grupa planirala atentat na Dodika.\nBeogradski novinar Vojislav Tufegdžić, jedan od autora filma “Vidimo se u čitulji”, čuvenog dokumentarca o kriminalu u Srbiji, kaže za naš program da bi, u svakom slučaju, ozbiljno trebalo ispitati sve te nezvanične informacije.\n“S obzirom na neko ružno iskustvo koje imamo mi ovde u Srbiji što se tiče ubistva političara, svakako se mora voditi računa. Ma koliko to nekom delovalo preambiciozno i preterano kada je u pitanju obična kriminalna grupa. Ne znamo, naravno, u kojoj meri je ta kriminalna grupa i na koji način bila povezana sa drugim strukturama u bilo kojoj od zemalja gde su funkcionisali.”\nOva kriminalna grupa, čije jezgro potiče iz Istočnog Sarajeva, odakle je njen glavni čovek Darko Elez 2006. posle neuspelog atentata na bivšeg prijatelja i vođu suparničkog kriminalnog klana Đordja Ždrala pred bosanskom policijom pobegao u Beograd, odgovorna je za brojna ubistva, ucene, razbojništva, trgovinu drogom, krađu automobila i druga krivična dela.\nVojislav Tufegdžic kaže da nema sumnje da se radi o ozbiljnoj kriminalnoj organizaciji.\n“Iz prostog razloga što je organizovana na regionalnom nivou. Dakle, povezana između Bosne, Hrvatske, Srbije, a dalje se kraci šire i na zemlje u okruženju. Sam značaj klana očigledno ima na težini. Ne zbog toga što su oni nameravali na počine još sijaset toga što su najteža krivična dela, već zbog onoga što je već urađeno. Jasno je da to nije nimalo naivna grupa, da postoje sukobi i to krvavi obračuni u kojima učestvuju upravo ljudi koji su sada uhapšeni.”\nOd 24 uhapšena pripadnika ove kriminalne grupe, devetorica su, zajedno sa vođom Darkom Elezom, uhapšena u Beogradu, a petnaestorica u Bosni. Akcija policija Srbije, BIH, Crne Gore i Hrvatske počela je još u decembru 2008, a o njenoj ozbiljnosti govori činjenica da do hapšenja pre nekoliko dana nije procurela ni jedna informacija, iako su članovi kriminalne grupe bili i neki policijski službenici.\nZoran Mijatović, bivši zamenik načelnika Državne bezbednosti Srbije, za naš program kaže da u ovom trenutku ipak treba biti oprezan u proceni značaja hapšenja ove grupe.\n“Ja prvo ne znam šta je taj čovek radio. Ne znam ništa o toj grupi. Onda sam i skeptičan da je ta grupa baš pripremala sve to što se govorilo inače u saopštenjima, a istraga nije bila završena. Čim se u Srbiji uhapsi više od dva čoveka, proglašava se da je otkrivena grupa koja se bavila organizovanim kriminalom. Mislim da su, pogotovo neka hapšenja koja su bila poslednjih godinu dana, bila u funkciji partijskih promocija.”\nSve spekulacije i sumnje o tome da li je borba protiv organizovanog kriminala u Srbiji ušla u ozbiljnu fazu, zaključuje Zoran Mijatovic, biće otklonjene onog trenutka kada uhapšeni pripadnici kriminalnih grupa budu pravosnažno osuđeni.\n“Ja sam za efikasne akcije, da se manje talasa po medijima i da takva stvar bude mnogo brža. Svaka presuda će biti pobeda u borbi protiv kriminala.”\nIako je rođen u Sarajevu, Darko Elez ima srpsko državljanstvo, tako da će mu se suditi u Srbiji.


Šta smo imali - 2014. - Istinomer\nTim Istinomera 4. 1. 2015.\nPočetak 2014. obeležen je raspisivanjem vanrednih parlamentaranih izbora, u maju su Srbiju zadesile katastrofalne polave, a na samom kraju godine u Beogradu je održavan Samit šefova vlada Kine i 16 zemalja centralne i istočne Evrope.\nNakon što je Srbija 21. januara i zvanično postala kandidat za članstvo u EU, doneta je odluka o raspisivanju parlamentarnih izbora. Na takvu odluku čekao se Aleksandar Vučić. Na izbornoj skupštini SNS, održanoj 25. januara, Vučić je rekao da je vreme da se „polože računi“ i „proveri volja naroda“. Izbori su raspisani za 16. mart godine, nepune dve godine nakon redovnih izbora i samo šest meseci nakon rekonstrukcije republičke Vlade. Najbolji izborni rezultat ostvarila je Srpska napredna stranka (SNS), odnosno lista “Aleksandar Vučić – budućnost u koju verujemo”, osvojivši 48,8 odsto glasova građana, a time i 158 od ukupno 250 mandata u Skupštini Srbije. Nova vlada formirana je 27. aprila.\nNakon samo dve nedelje od formiranja nove Vlade, veliki deo Srbije i region pogodile su katastrofalne poplave izazvane ogromnim kišama. Zvanična procena štete u ekonomiji usled poplava je 1,6 milijardi evra, pokazuje izveštaj o procenama potrebnih sanacija Vlade Srbije koji je sastavljen uz pomoć EU, Svetske banke i Ujedinjenih nacija, saopštila je Evropska banka za obnovu i razvoj. Najveće gubitke pretrpeo je energetski sektor, a šteta, prema procenama, iznosi 700-800 miliona evra. Nove poplave su u septembru pogodile istočne delove Srbije. Nadležni su najavili da će proces sanacije biti brži, jer je broj pogođenih u septembarskim poplavama manji.\nPremijer Aleksandar Vučić rekao je 27. decembra da je država za 17.643 porodice izdvojila 4,22 milijarde dinara na ime materijalne pomoći zbog štete koju su pretrpele u majskim poplavama. Od te sume 119 porodica dobilo je novac za izgradnju kuća, 173 kuće su izgrađene, a gradnja 45 biće završena u januaru, rekao je Vučić na konferenciji za novinare u Vladi Srbije.\nPosle velikih majskih poplava, Zorana Mihajlović, ministarka građevinarstva, saobraćaja i infrastrukture izjavila je da će „svi putevi” i regionalni i državni putevi, ali i lokalni, biti popravljeni do oktobra. Prvog oktobra ministarka je izjavila da su obnovljeni svi državni putevi oštećeni u majskim poplavama u dužini od 142 kilometra, na 190 putnih pravaca. A na pitanje novinara da li su obnovljeni i lokalni putevi, ona je rekla da većina jeste, i da je to u nadležnosti lokalnih samouprava, ali da je država preuzela obavezu da im pomogne u tome.\nNa donatorskoj konferenciji za saniranje štete od poplava u Srbiji, održanoj 16. jula u Briselu, prikupljeno je nešto više od 995 miliona evra. Nešto više od 106 miliona evra su donacije, a oko 889 miliona evra je u formi kredita, koje će pod više ili manje povoljnim uslovima naša zemlja morati da vrati. Najveći donator je Evropska unija sa 80 miliona evra.\nProšla godina označena je u pojedinim medijama kao period “diplomatske ofanzive” Vlade Srbije. Premijer Vučić sastao se, između ostalih, i sa predsednikom Ruske federacije Vladimirom Putinom, kancelarkom Nemačke Angelom Merkel i premijerom Kine Li Kećangom.\nU prvu zvaničnu posetu kao premijer Aleksandar Vučić otišao je u Sarajevo 13. maja. Premijer Vučić sastao se 11. juna sa kancelarkom Nemačke Angelom Merkel, a ovu posetu premijer je označio izuzetno važnom. Srbija je 17. juna Srbija dočekala tri strana gosta: ministra spoljnih poslova Rusije Sergeja Lavrova, premijerku Slovenije Alenku Bratušek i potpredsednika Vlade i ministra spoljnih poslova Crne Gore Igora Lukšića. Početkom jula delegacija Srbije, na čelu sa premijerom, bila je u poseti Rusiji, a nakon ove posete potpisan je ugovor o izgradnji “Južnog toka”.\nPremijer je istakao da Srbija “ima možda i najbolje uslove u odnosu na sve druge zemlje” koje će graditi gasovod.\nPremijer se početkom jula sastao u Parizu sa francuskim premijerom Manuelom Valsom sa kojim je razgovarao o predstojećoj donatorskoj konferenciji, a Vals je u npvembru bio u poseti Beogradu. U poseti Srbiji bili su i italijanska ministarka spoljnih poslova Frederika Mogerini, premijer Rumunije Viktor Ponta, predsednik Slovenije Borut Pahor.\nPredsednik Belorusije Aleksandar Lukašenko bio je u dvodnevnoj poseti Beogradu na poziv predsednika Srbije Tomislava Nikolića upravo na dan kada se premijer Vučić u Berlinu sastao sa kancelarkom Angelom Merkel. To je u pojedinim medijima okarakterisano kao skandal. Početkom septembra premijer Vučić učestvovao je na Svetskom ekonomskom forumu u Kini. Tom prilikom Vučić se sastao sa premijerom Vlade Narodne Republike Kine Li Kećangom, kao i sa predstavnicima kineskih kompanija i banaka zainteresovanih za ulaganja u Srbiju. Vučić je istakao da je sa kineskim premijerom te dogovorio održavanje samita 16 šefova vlada zemalja centralne i istočne Evrope u Beogradu, u decembru.\nPredsednik Rusije Vladimir Putin posetio je 16. oktobra Beograd, gde se sastao sa predsednikom Tomislavom Nikolićem i premijerom Aleksandrom Vučićem. Putina je Nikolić odlikovao Ordenom Republike Srbije na velikoj ogrlici, a ruski predsednik je prisustvovao velikoj vojnoj parade održanoj povodom 70 godina od oslobođenja Beograda u Drugom svetskom ratu. U prisustvu dva predsednika potpisano je sedam sporazuma, memoranduma i protokola.\nPremijer Vučić dva puta je u oktobru razgovarao telefonom sa sa potpredsednikom Sjedinjenih Američkih Država Džozefom Bajdenom, a istog meseca telefonom je razgovarao i sa premijerom Francuske Manuelom Valsom i nemačkom kancelarkom Angelom Merkel.\nNakon incidenta na utakmici Srbija – Albanija, poseta albanskog premijera Edija Rame Beogradu odložena je za 10. novembar. Prilikom posete Rama je pozvao Srbiju da prizna nezavisnost Kosova, na šta je premijer Vučić reagovao da „nije očekivao provokaciju“ i da albanski premijer pominje Kosovo u Beogradu i to u kontekstu koji nije bio predviđen u programu posete.\nPred sam kraj godine, u Beogradu je održavan Samit šefova vlada Kine i 16 zemalja centralne i istočne Evrope. Premijer Vučić je istakao da će „građani Srbije osetiti značajne koristi od dogovora koji su danas postignuti“. Premijeri Srbije i Kine Aleksandar Vučić i Li Kećijang, otvorili su “Pupinov most” koji povezuje Zemun i Borču na Dunavu.\n“Nameravamo da pred sebe postavimo ambiciozan zadatak da otvorimo prva pregovaračka poglavlja već tokom predsedavanja Grčke, sredinom ove godine”. Ovako je premijer Vučić govorio u svom ekspozeu u aprilu ove godine kada je preuzimao mesto predsednika Vlade od Ivice Dačića. Međutim, na kraju 2014. Srbija nije dobila datum za otvaranje bilo kog poglavlja u pregovorima sa EU. Prema rečima šefice pregovaračkog tima Tanje Miščević, napredak predstavalja to što je završeno 26 od ukupno 35 skrininga oblasti o kojima se pregovara. Poslednjih nedelja u godini ponovo je podgrejana priča o novim uslovima Nemačke za otvaranje pregovora i to pre svega zbog izjava predsednika Tomislava Nikolića da mu je evropski komesar Johanes Han nedvosmisleno rekao da će EU tražiti od Srbije da prizna Kosovo pre ulaska u EU. Međutim, iz Nemačke to demantuju govoreći da se tih 11 uslova odnose samo na implementaciju svega dogovorenog u Briselu između Beograda i Prištine.\nU 2014. godini doneto je nekoliko važnih sistemskih zakona iz oblasti ekonomije – Zakon o radu, Zakon o privatizaciji, Zakon o stečaju, Zakon o penzijskom i invalidskom osiguranju, Zakon o poreskom postupku i poreskoj administraciji. U novembru je počeo da se primenjuje zakon o smanjenju penzija i plata u javnom sektoru što, kako to ističe aktuelna vlast, predstavlja osnovu fiskalne konsolidacije. Zakonom o penzijskom i invalidskom osiguranju omogućeno je da se od januara 2015. godine na svakih šest meseci povećava starosna granica za odlazak žena u penziju, kako bi se do 2032. godine ona bila 65 godina i izjednačila se sa uslovima za muškarce. Bitne promene su napravljene i Zakonom o radu u kome je ukinuto plaćanje otpremnine za ceo staž, kao i smanjenje naknada za minuli rad. Sindikat je zbog ovih promena izrazio nezadovoljstvo, organizovao proteste, ali bez uspeha. Zakon o poreskom postupku predviđa veće kazne za neplaćanje poreza, kao i efikasniji rad poreske uprave. Bitan efekat ovog zakona trebalo bi da bude smanjenje administrativnih troškova zbog prelaska na elektronsko plaćanje poreza, kao i vremena koje je za to potrebno. Opozicija je bila protiv ovog zakona navodeći da će zbog drastičnog povećanja kazni, veliki broj privrednika biti oteran u sivu zonu. Zakonom o stečaju predviđeno je povećanja transparentnosti postupka, sprečavanje zloupotreba i povećanje prava poverilaca.\nMinistar finansija Dušan Vujović je Zakon o privatizaciji okarakterisao kao „leks specijalis“, navodeći da sa njima imamo fleksibilniji izbor modela, metoda i mera privatizacije koji će omogućiti da preduzeća pronađu potencijalne partnere, investitore, kupce i vrate se u život. U 2014. godini su urađena i dva rebalansa budžeta. Prvi krajem oktobra, drugi krajem decembra. Vlada je obrazoložila da su drugi rebalans doneli jer su imali više 70 milijardi očekivanih ušteda i zato mogu da rebalansom vrate dugove od pre pet i više godina.\nOdustajanje Rusije od izgradnje gasovoda „Južni tok“ iznenadilo je mnoge. Rusija je to odustajanje obrazložila time da EU postavlja uslove protiv njegove gradnje. Ovdašnji zvaničnici izjavili su da će naći alternativu gasovodu „Južni tok“.\nU 2014. godini sa kineskom državnom delegacijom dogovorena je izgradnja nove termoelektrane u Kostolcu i proširenje Površinskog kopa „Drmno“. U ovaj projekat, kako je najavljeno, biće uloženo 715 miliona dolara. U 2014. godini elektroenergetski sistem je pretrpeo veliku štetu od poplava. Najgore su prošli površinski kopovi u Rudarskom basenu „Kolubara“ koji su pretvoreni u jezera. Zbog dugotrajnog ispumpavanja vode iz površinskih kopova Tamnava Zapadno polje i Veliki Crljeni, Srbija je morala da donese plan za uvoz uglja.\nI 2014. vodile su se polemike o lošem stanju u zdravstvu. Direktor Kliničkog centra Srbije dr Miljko Ristić izjavio je da „u Srbiji bez veze ne može da se dobije dobra lekarska pomoć“. Osim ove tvrdnje, Ristić je takođe naveo i da znanje pojedinih lekara nije na zadovoljavajućem nivou što je izazvalo burne rekcije njegovih kolega. Na samom kraju godine, ministar zdravlja Zlatibor Lončar izjavio je da ne očekuje nove štrajkove zdravstvenih radnika, koji su u prethodnom periodu imali nekoliko manjih štrajkova upozorenja, zbog nezadovoljstva svojim materijalnim položajem. Krajem prošle godine poečo je sa radom i dugo najavljivani Fond za lečenje dece u inostranstvu. Osnivač Fonda je Vlada Srbije koja je kao početni kapital uplatila milion evra. Međutim, pozitivne reakcije javnosti na osnivanje fonda nisu potrajale, jer je vrlo brzo odluka da se „Zojin zakon“, koji se odnosi na lečenje dece obolele od retkih bolesti, ne stavi na dnevni red zasedanja parlamenta naišla na osudu većine građana. Ipak, ministar zdravlja najavio je da će se „Zojin zakon“ naći pred poslanicima u januaru. Za ovu godinu odložena je i istraga o nestalim bebama, iako je država Srbija, po presudi Evropskog suda za ljudska prava u Strazburu, do 9. septembra trebalo da obezbedi naknade za roditelje nestalih beba i reši sporne slučajeve. Krajem novembra u Srbiji je otvorena nova Klinika za kardiohirurgiju i transplantologiju u Nišu, nakon tri godine zakašnjenja. Pred sam kraj godine Vlada Srbije je saopštila da će cena više od 4.000 lekova biti snižena za 15 odsto.\nNa skali od 1 do 10 institucije i vlast u Srbiji ove godine dobile su šesticu za poštovanje ljudskih prava od predsednika skupštinskog Odbora za ljudska i manjinska prava Meha Omerovića. On je tom prilikom objasnio da smo ocenu veću od pet zaslužili time što smo naše zakone uskladili sa evropskim. Međutim, rečeno je i da je primetan jaz između zakona i prakse u zaštiti ljudskih prava. Kao najugroženije kategorije stanovništva Omerović je naveo 750 hiljada nezaposlenih, pripadnike LGBT populacije, Rome… Među najugroženijima još uvek su Romi. Deljenje letaka koji su pozivali na nasilje nad njima samo su dodatno potvrdili njihov loš položaj u društvu. A nakon četiri godine, 28. septembra, uz velike mere bezbednosti u Beogradu je održana „Parada ponosa“. Uz oko hiljadu učesnika, paradi su prisustvovali i gradonačelnik Beograda, nekoliko političara iz Vlade i opozicije, diplomate i mnoge javne ličnosti. Najveći incident zabeležen je u blizini Trga Slavija kada su pripadnici Žandarmerije pretukli brata premijera Aleksandra Vučića i dvojicu pripadnika obezbeđenja. Nakon incidenta na utakmici Srbija-Albanija u našoj zemlji zabeleženo je više napada na pekare čiji su vlasnici Albanci ili Goranci, a na stambenom delu objekta džamije u Subotici podmetnut je požar. Povodom 10. decembra, Međunarodnog dana ljudskih prava, Kuća ljudskih prava i demokratije upozorila je da je poštovanje ljudskih prava u Srbiji u pojedinim oblastima na izuzetno niskom nivou. Navedeno je da smo pored već tradicionalno teškog položaja marginalizovanih i manjinskih grupa, u 2014. godini bili suočeni sa sve većim ugrožavanjem osnovnih ljudskih prava, poput slobode govora i slobode udruživanja.\nAfera o doktoratima javnih funkcionera (ministra policije Nebojše Stefanovića, gradonačelnika Beograda Siniše Malog, predsednika opštine Novi Beograd Aleksandra Šapića) obeležila su letnje mesece protekle godine. Najpre su tri naučnika iz Srbije, koji žive i rade u Velikoj Britaniji, objavila analizu doktorskog rada Nebojše Stefanovića i iznela tvrdnje da je reč o plagijatu. U polemiku su se sa različitim stavovima uključili mnogi, pa i premijer, koji je izjavio da “gluplje obrazloženje” da je nešto plagijat nikada nije čuo. Ministar Stefanović je negirao da je njegov doktorski rad, odbranjen na Univerzitetu Megatrend, plagijat. Nekoliko dana kasnije u fokusu se našao rektor Univerziteta Megatrend Mića Jovanović, koji je optužen da ne poseduje jedan od dva doktorata koja je navodio u svojoj biografiji. Jovanović, koji je bio i Stefanovićev mentor tokom izrade doktorske disertacije, ubrzo je podneo ostavku na mesto rektora i profesora Megatrenda. Nezavisna komisija Univerziteta Megatrend na kojem je doktorirao ministar policije utvrdila je da ne postoji osnov da se poništi Stefanovićev doktorat. Univerzitet Union je početkom decembra formirao komisiju za ocenu doktorata, a za taj posao će im im biti potrebno oko dva meseca. Prethodne godine izmenjen je i Zakon o visokom obrazovanju, a kao najveće promene označeni su kraći rokovi priznavanja stranih diploma, koji treba da vrate stručnjake iz inostranstva, obavezan repozitorijum doktorskih disertacija, produženje roka „starim“ studentima za završetak školovanja. Štrajk prosvetara započet je šest nedelja pred kraj kalendarske godine. Prosveta štrajkuje zbog smanjenja plata, jer kako kažu njihove zarade najmanje su u javnom sektoru. Đaci su prvi put otišli na zimski raspust bez ocena u knjižicama.\n“Postoji zabrinutost zbog pogoršavanja uslova za puno ostvarivanje slobode izražavanja. Kontinuirani nedostatak transparentnosti vlasništva nad medijima i izvora medijskog reklamiranja i finansiranja praćen je tendencijom samocenzure u medijima”. Ovako se u izveštaju Evropske komisije o napretku Srbije na putu evrointegracija piše o slobodi izražavanja i medija. S obzirom na to da smo u poslednjih nekoliko meseci bili svedoci skidanja nekoliko političkih emisija sa televizija, postoji mišljenje u straučnoj javnosti da je ovakva formulacija “blaga i diplomatska”. Najburnije reakcije javnosti izazvalo je skidanje emisije “Utisak nedelje” sa programa televizije B92, tačnije ponuda menadžmenta te televizije autorki emisije Olji Bećković da pređe na daleko manje gledan kanal B92 info. Ona je istakla da ju je lično premijer Vučić više puta nakon emisija pozivao telefonom. Krajem maja beogradska policija uhapsila je tri osobe zbog sumnje da su preko društvenih mreža objavljivale lažne podatke o broju nastradalih u poplavama. Sajt “Peščanik” oboren je nakon što je objavio tekst o disertaciji ministra policije Nebojše Stefanovića. Aprilsko formiranje Vlade koštalo je posla novinara Srđana Škora, koji je na dan formiranja Vlade, 27. aprila, kao šef deska “Večernjih novosti” u Jutarnjem program RTS-a, kritikovao izbor pojedinih ministara. Za vreme velikih poplava koje su tokom maja pogodile Srbiju pojedini sajtovi su srušeni. Blog jednog od najposećenijih sajtova u zemlji Blic.rs više ne postoji. Povod, makar nezvanični, bio je tekst “Ja, AV, dajem ostavku“ koji je na svom nalogu na ovom medijskom sajtu preneo novinar nedeljnika“Vreme” Dragan Todorović. Nezadovoljan kritikom OEBS-a, premijer Vučić je ušao u sukob sa predstavnicom OEBS-a za slobodu medija Dunjom Mijatović i zamenicom šefa misije u Srbiji Polom Tide, tvrdeći da ova organizacija ne govori istinu u vezi sa cenzurom u Srbiji. Medijska udruženja su više puta reagovala svojim saopštenjima u vezi sa medijskim slobodama, ali i bezbednošću novinara.\nPoslednjih meseci u Srbiji su štrajkovali advokati, policajci, prosvetni radnici, studenti, ratni veterani i ugostitelji. Štrajkovi advokata i prosvetara prenose se i u 2015. Staleška udruženja advokata zahtevaju smanjenje poreske osnovice za ovu godinu za 10 odsto, kao i da im se omogući da obavljaju iste poslove koje su radili pre uvođenja javnih beležnika. Prosvetni radnici su nezadovoljni materijalnim položajem i smanjenjem plata, a studenti su insistirali na većem broju ispitnih rokova, odustajanju od smanjenja budžetskih kvota za master i ograničenju roka za završetak studija. Nakon deset dana policijski sindikati odlučili su da prekinu štrajk, a posle razgovora sa ministrom unutrašnjih poslova Nebojšom Stefanovićem odlučeno je da se krene u socijalni dijalog. Jedan od glavnih razloga za nezadovoljstvo policajaca bilo je nepostojanje kolektivnog ugovora, a problemi su i finansijske prirode. Ratni veterani prekinuli su devetodnevni štrajk glađu u Valjevu, posle dogovora sa ministrom rada i socijalne politike Aleksandrom Vulinom, a istaknuto je da će zakon koji reguliše prava rezervista, uključujući i zdravstvenu zaštitu učesnika ratova na području SFRJ od 1990. godine, biti usvojen u Skupštini Srbije. Predstavnici Udruženja ugostitelja Beograda, Unije poslodavaca Srbije i Udruženja hotelijera i restoratera Srbije u znak protesta zbog kontrola i inspekcija koje se u poslednje vreme sprovode u ugostiteljskim objektima, a po njihovoj oceni, često nisu u skladu sa zakonom, zatvorili su na jedan sat svoje lokale 22. oktobra.\nSporni konkurs Ministarstva za rad, zapošljavanje, boračka i socijalna pitanja\nOdlukom da skoro dva miliona evra iz budžeta, namenjenih konkursu za nevladine organizacije, budu uplaćena Fondu za lečenje retkih bolesti dece, ministar za rad, zapošljavanje, boračka i socijalna pitanja Aleksandar Vulin izazvao je burnu reakciju javnosti. On je to učinio nakon što je dnevni list „Blic“ objavio da je Ministarstvo za rad dalo 1,8 miliona evra organizacijama socijalne zaštite koje niti ispunjavaju kriterijume konkursa, niti su postojale kada je on raspisan. Reagovale su i nevladine organizacije, koje su saopštile da Ministarstvo nema obavezu da finansira programe udruženja građana, ali ima obavezu da radi po predviđenom planu i programu, da poštuje sopstvena pravila konkursa i, naravno, pre svega, zakon. Više udruženja građana podnelo je krivične prijave protiv NN lica nadležnom javnom tužilaštvu zbog zloupotreba koje su se dogodile prilikom konkursa, a Vladi su predale zahtev za preispitivanjem političke odgovornosti ministra Vulina.\n2014. diplomatija ekonomija energetika evropske integracije izbori 2014. ljudska prava mediji Ministarstvo za rad poplave prosveta štrajk zdravstvo


Interviju za NovaS: Glasaću da se Malom oduzme doktorat | Kosova.info\nDom|Najnovije|Interviju za NovaS: Glasaću da se Malom oduzme doktorat\n“Mi nismo samo duboko podeljeno, već i pocepano, atomizovano društvo. Za institucije su teško može reći da postoje, pa smo svedoci činjenice da građani moraju sami da se organizuju da bi rešili neke od svojih osnovnih problema”, kaže u razgovoru za Nova.rs dekan Filozofskog fakulteta u Beograd profesor Danijel Sinani.\nProfesore Sinani, od prvog oktobra ste zvanično postali novi dekan Filozofskog fakulteta u Beogradu. Glasanje o tome završeno je još u junu, a tada ste rekli da na ovom položaju nećete praviti nikakve kompromise. Kako biste opisali prva dva meseca na čelu ove visokoškolske institucije? Da li je ipak moralo biti nekih kompromisa i gde je danas Filozofski fakultet u odnosu na vreme pre Vašeg mandata na čelu fakulteta?\n„Kompromisa neće biti, jer se stavovi ne menjaju tako lako i tako brzo. Možete da promenite stav kada shvatite da grešite u nečemu, ali mi mislimo da još uvek nismo grešili u odnosima prema društvenim problemima, stanju javnosti, svakodnevnoj politici i drugim temama kojima smo se priključili ili koje smo pokrenuli. Ja sam pre ovog mandata bio prodekan za finansije, pa mi je način na koji fakultet funkcioniše već poznat, a sada imamo mladu i proaktivnu upravu i verujem da se prvi pozitivni rezultati već vide. Naravno, Filozofski fakultet je institucija duge tradicije i velikog ugleda i ne postoji potreba za radikalnim promenama, mi ćemo da pokušemo da dodatno unapredimo različite aspekte poslovanja – da ubrzamo procedure i komunikaciju između fakultetskih službi, modernizujemo opremu i da obezbedimo bolje uslove za rad i zaposlenih i studenata. Nažalost, imamo velikih problema sa infrastrukturom – zgrada je dotrajala, a iz Čika Ljubine ulice i s platoa nam kišnica prodire i plavi prostorije, tako da, na primer, Laboratorija za eksperimentalnu psihologiju ne može uopšte da radi, a nekoliko učionica je van upotrebe. Ovakvo stanje traje već godinama a rešavanje problema daleko prevazilazi i naše finansijske mogućnosti i naše nadležnosti. Probleme imamo, kao i svi ostali, i pri organizaciji nastave tokom pandemije koronavirusa, ali sve to nas je dodatno motivisalo da se bolje opremimo i obučimo za onlajn i kombinovanu nastavu i da uložimo više energije u poboljšanje nastavnog procesa i poslovanja fakulteta uopšte“.\nLetos je došlo do prmene na čelu Rektorata, gde je doktorku Ivanku Popović na toj poziciji nasledio profesor Vladimir Đokić. Možemo primetiti da novog rektora često nema u javnosti. Da li je novi rektor rešio stare probleme stare probleme i u kakvoj se poziciji sada nalazi ova institucija u odnosu na vlast?\n„Rektor sa svojim prorektorskim timom usmerava rad Univerziteta, koji kao insitucija ima bogatu tradiciju, ugled i autonomiju, te nikada ne zavisi od postupaka pojedinaca. Moje dosadašnje iskustvo sa rukovodstvom Univerziteta je pozitivno i rekao bih da se njihov rad u prethodna dva meseca može opisati kao pragmatičan i efikasan, pa očekujem da će se tako i nastaviti. Zašto nema rektora u javnosti je najverovatnije pitanje ličnog opredeljenja i nije na meni da to tumačim. Na kraju, i Vi i ja smo ovaj intervju dogovarali skoro mesec dana. Što se pozicije u odnosu na vlast tiče, svaka vlast želi Univerzitet uz sebe, na nama je da ostanemo svoji“.\nSvedoci smo čestih otpora da prihvate naučno utemeljene stvar, a poslednja u nizu je vakcinacija. Otpori su veliki, a građani neretko veruju alternativnim izvorima informisanja. Gde se danas nalazi znanje u Srbiji i da li nam nešto govori novi pad na Šangajskoj listi, na kojoj je Srbija ispod 500. mesta?\n„Pozicija na Šangajskoj listi nije od vitalnog značaja za rad Univerziteta, ali svakako da pad nije dobar znak. Razlozi za to su različiti i ima ih više, ali treba napraviti detaljnu analizu kako bi se vrednovanje i vidljivost Univerziteta popravili. Činjenica da se u nauku i prosvetu ne ulaže dovoljno u Srbiji je svakako jedan od bitnijih faktora, naučni radnici pokušavaju da obavljaju svoju delatnost u prilično lošim uslovima. Otpor ili ignorisanje naučnih istraživanja i mišljenja struke je u poslednje vreme generisan od strane vršioca vlasti, što se najbolje vidi u konkretnim primerima počevši od ideje da se gradi gondola na Kalemegdanu, preko potpunog urbanističkog haosa, mini hidroelektrana, ugrožavanja vodoizvorišta, pa do pokušaja dovođenja Rio Tinta ili trasiranja linija metroa – da navedem samo neke. Problem vezan za vakcinaciju predstavlja posebnu priču. Ukazivanje na oprečne i konfuzne poruke koje su na početku borbe s virusom stizale s vrha vlasti i koje su širene preko medija bliskih režimu već je postalo opšte mesto. Nepoverenje u takozvani krizni štab, nekonzistentna primena epidemioloških mera – rečju, nepostojanje jasne politike imunizacije i borbe protiv epidemije je otvorilo prostor za brojne spekulacije i širenje teorija zavere“.\nOdbor za profesionalnu etiku potvrdio je javnu osudu diplome ministra Siniše Malog, nakon čega postupak ide na Senat univerziteta koji bi na narednoj sednici trebalo da poništi njegov doktorat. Kako Vi gledate na ovaj slučaj i šta očekujete u narednom periodu? Hoće li politika pobediti nauku?\n„Odluka o tome da li je rad Siniše Malog plagijat ili ne, doneta je na organu koji je nadležan za to pitanje, pa sam i ranije isticao da mislim da teško može doći do njene promene. To se sada i obistinilo, pošto je Odbor za profesionalnu etiku potvrdio odluku i verujem da će Senat ukazati poverenje mišljenju svog odbora – taj korak bi, praktično, trebalo da bude samo formalnost. U tom smislu, smatram da politika neće pobediti nauku. Treba imati u vidu činjenicu da govorimo o Univerzitetu u Beogradu, kao jednoj od retkih institucija koja je sačuvala određenu autonomiju. Zbog svega toga politički uticaj značajno je ograničen, pa na Univerzitetu i dalje važe drugi kriterijumi. Uveren sam da će svi koji čine Univerzitet ostati čvrsti i rešeni u zaštiti autonomije, a samim tim i u zaštiti prosvete i nauke“.\nPoslednjih dana građani Srbije protestuju od Subotice do Preševa. Energija je sve veća, a teme su različite – Rio Tinto, ekologija, referendum, Kosovo ili vakcinacija. Gde se u ovim okolnostima nalaze budući akademci i da li je naše društvo spremno za promene koje će inicirati mladići i devojke rođeni krajem devedesetih godina 20. veka?\n„Ne mogu da se otrgnem utisku da smo danas u nezavidnoj situaciji koja se pogoršava iz dana u dan. Često govorim da smo mi ne samo duboko podeljeno, već i pocepano – atomizovano društvo. Za institucije se teško može reći da postoje, pa smo svedoci činjenice da građani moraju sami da se organizuju da bi rešili neke od svojih osnovnih problema. Nezadovoljstvo po različitim osnovama je, očekivano, kulminiralo i dovelo do ponovnog okupljanja ljudi na ulicama. Imam utisak da studentska populacija u ovim okolnostima nije organizovana tako da bi došlo do novih studentskih protesta, ali na postojećim okupljanjima je očigledno prisustvo velikog broja mladih ljudi, često i u liderskim ulogama, što je svakako donelo svežinu i novu energiju. Imam utisak da su ljudi konačno shvatili da moraju da uzmu stvari u svoje ruke kada su dovedena u pitanje prava na svež vazduh, zdravu vodu i hranu – praktično fizički opstanak nacije. Gde god da se nalazili, kakav god mikrosvet da smo formirali, problemi koji dolaze s činjenicom da živimo u nedemokratskom sistemu na kraju će doći i do naših vrata. U poslednjim danima desile su se, nažalost, i neke nove negativne i zastrašujuće pojave. Videli smo armade naoružanih ljudi koji su bili opremljeni motkama i čekićima i spremni da fizički nasrnu na svoje sugrađane. Još više zabrinjava činjenica da je policija, koja bi trebalo da štiti javni red i mir, zapravo saučestvovala u ovim aktivnostima, a pojedini njeni pripadnici su i prednjačili u osionosti i bahatosti.\nPotpuno je jasno da čuvena mantra kako oni samo obavljaju svoj posao više ne može da bude opravdanje, pošto ni od koga ‘posao’ ne zahteva da gurne ženu preko ograde“.\nKompletan intervju sa dekanom Sinanijem čitajte u današnjem izdanju novine „Nova“.\n16 slučajeva COVID-19 danas na Kosovu


RTV\t07.11.2018 20:13\nVučić je po dolasku u Helsinki, u izjavi novinarima rekao da je uočljiv trend junačenja u Srbiji i da mu i neki ministri "sole pamet" šta treba da radi po pitanju Pariza i zastave, kao i politička javnost bivšeg režima, koja drži pridike kako treba da "išamara sve od Makrona do svih ostalih u Evropi".\nVučić večeras učestvovao na samitu EPP\nVučić je učestvovao večeras na samitu Evropske narodne partije (EPP) u Helsinkiju.\nUoči sastanka šefova država ili vlada iz redova EPP predsednik Vučić prisustvovao je predstavljanju dva kandidata za nosioca liste EPP na predstojećim izborima za Evropski parlament.\nKandidati Manfred Veber i Aleks Stub govorili su o svojim planovima za EU, pošto, ako pobedi EPP na izborima treba da preuzmu funkciju predsednika Evropske komisije i time oblikuju Uniju.\nPo završetku predstavljanja dva kandidata mnogi zvaničnici EU su želeli da se sa Vučićem posebno pozdrave.\nNajpre je šefu srpske države prišao izvestilac Evropskog parlamenta za Srbiju Dejvid Mekalister, nakon kojeg je prišao i aktuelni predsednik Evropske komisije Žan Klod Junker.\nTakođe, posebno su se pozdravili, i razmenili par reči, predsednik Vučić i austrijski kancelar Sebastijan Kurc.\nIsto tako evropski komesar za proširenje Johanes Han prišao je srpskom predsedniku i ministarki za evropske integracije Jadranki Joksimović.\nVulin: Ne razumem Đukanovićev kukavičlukDačić Prištini: Manite se pisanja, odavno ste pročitaniJeremić: Zasijalo svetlo otpora koje će dovesti do promenaDačić: Ponosni smo na ono što smo uradili za Srbiju - Vučiću, raspiši izboreVučić: Razgovaraćemo sa neistomišljenicima, ali ne pristajem na ultimatumeJeremić: Vučić će na mitingu sahraniti mogućnost normalnog dijalogaVlast u sali, opozicija u holu Skupštine - a 'dijalog' samo u izjavama za medijeVučić opoziciji: Probićemo svaku vašu blokaduGrađani (ni)su oprostili TadićuУ парламенту почеле консултације, без представника СзСVučić: Ako ne ukinu takse SNS uoči Đurđevdana izlazi sa merama protivSNS objavio spot za podršku kampanji 'Budućnost Srbije'Opozicija pravi delegaciju za pregovore s vlastimaStefanović: Oni neće izbore, vratili se na retoriku nasiljaMrkonjić: Red je da država pomogne porodici MiloševićMartinović: Ispunili smo zadatak, odbranili smo SkupštinuTadić: Vučić je trgovac ljudskim dušama, to mu je glavna karakteristikaVučić: Neće se ništa važno dogoditi danasVulin: Na sugestiju vrhovnog komandanta odložio sam štrajk glađuŠtrajk glađu: Sastanak Vučića i Vulina


Između kapitulacije i rata postoje rešenja | Skandalozno\n“Oni su svakako interesantni sa geopolitičke tačke gledišta, imajući u vidu da na neki način predstavljaju lakmus papir na kome se mogu videti odnosi između velikih sila”, kaže Miša Stojadinović, doktor socioloških nauka.\n„Svaki konflikt ima svoje specifičnosti, a kada se neki konflikt zamrzne, on se zapravo ne stavlja na čekanje, s obzirom na to da za vreme njegovog trajanja obe strane pokušavaju da urade nešto za sebe. Zamrznuti konflikt je u principu jedno od najgorih mogućih rešenja za bilo kakvu situaciju, a opasnost leži upravo u tome da se oni mogu aktivirati bilo kada i bilo gde. Oni su svakako interesantni sa geopolitičke tačke gledišta, imajući u vidu da na neki način predstavljaju lakmus papir, na kome se mogu videti odnosi između veliki sila“, kategoričan je Stojadinović.\nBudite prvi sa komentarom na članku "Između kapitulacije i rata na Kosovu postoje rešenja — ovo su primeri"


Siromaštvo i nesigurnost radnika i radnica je izvor tiranije SNS-a – Partija radikalne levice\nRadnici i radnice Pošte Srbije su se 6. oktobra ponovo okupili na protest ispred Vlade Srbije. Protest je organizovao sindikat “Sloga” sa jasnim sindikalnim zahtevima: uvećanje zarade za najmanje 30%, hitna isplata solidarne pomoći radnicima, kao i da se radnici Pošte najkasnije 120 dana od zaposlenja angažuju po ugovoru na određeno vreme, a nakon dve godine na neodređeno vreme.\nNažalost, protest je u javnost zapažen isključivo po tome što je zrenjaninski poštar i aktivista “Sloge” Petar Petrović govorio kako se zaposlenima u pošti koji su potpisali ugovor na određeno vreme nudi produžetak ugovora pod uslovom da se učlane u SNS, ili da sakupljaju kapilarne glasove. Partija radikalne levice najoštrije osuđuje pritiske poslodavaca na radnike da služe SNS-u, međutim nasilje o kom je hrabro progovorio Petar Petrović je samo symptom mnogo većeg problema i u Pošti i u bilo kom drugom javnom ili privatnom preduzeću u Srbiji. A taj mnogo veći problem su zarade od kojih ne može da se živi, i nesiguran radni odnos koji poslodavac u svakom trenutku može da otkaže i da uskrati radničke porodice i za ono malo prihoda koje imaju. Dokle god govorimo samo o posledicama, a ne o uzrocima, nećemo ni krenuti da rešavamo svoje probleme.\nDovljno je strašno samo po sebi što radni narod u Srbiji uopšte mora da štrajkuje i da protestuje za zarade na ivici preživljavanja i za život bez svakodnevnog stresa od gubitka posla. Još je strašnije što i kada se radnici i radnice pobune, do najšire javnosti uopšte ne stignu njihovi stvarni problemi.\nTiranija SNS-a jeste problem, ali uzrok tog problema je siromaštvo i nesigurnost radnika i radnica, tako da političke partije koje se užasavaju nad “kapilarnim glasovima”, a ne garantuju radnom narodu zarade od kojih može da se živi i siguran radni odnos, zapravo pokazuju da ni same ne žele da menjaju užas kapitalističke periferije u kom živimo.


Smederevo - Sputnjik Srbija\n05:32 13 April 2021\nKorona ušla u tursku fabriku u Smederevu\nVirus korona ušao je u tursku fabriku „Kajzen“ u Smederevu, gde je dvoje zaposlenih pozitivno, a čeka se nalaz za još dvoje.\nJedna od najdugovečnijih smotri pesničke reči, Smederevska pesnička jesen, koja se održava od 16. do 18. oktobra, međunarodni je festival na kome svoja umeća pokazuju istaknuti stvaraoci, ali i nove poetske nade.\nOtvoren nov pogon u Smederevu\nPremijer Srbije Aleksandar Vučić i predstavnici poslovnih ljudi, ambasador i konzul Belgije posetili su fabriku „Meteh“ u Smederevu u kojoj je danas otvoren proizvodni pogon koji je nedavno renoviran.\nPoslanik vladajuće Nove Srbije Dragan Jovanović upitao je danas ministra privrede Željka Sertića šta će država učiniti da zaštiti domaće proizvođače i firme koji su dobavljači te fabrike, kao i kolike su plate menadžerima Železare.\nO ugovoru sa novim menadžmentom Železare tek sutra\nVlada Srbije sutra će potpisati ugovor sa holandskom kompanijom HPK inženjering o upravljanju Železarom Smederevo, najavio je ministar privrede Srbije Željko Sertić.


Vesti - Konferencija o rodno odgovornom budžetiranju SKGO - Vesti detaljno\nKonferencija o rodno odgovornom budžetiranju\nStalna konferencija gradova i opština (SKGO) organizuje nacionalnu konferenciju „Rodno odgovorno budžetiranje – gde smo između obaveze i prakse na lokalnom nivou“, koja će biti održana 19. aprila 2019. godine u Beogradu, Hotel „Zira“ (Ruzveltova 35), sa početkom u 10 časova.\nKonferencija će biti usmerena na otvaranje dijaloga i razmatranje postojećih mehanizama za rodnu ravnopravnost relevantnih za sprovođenje zakonske obaveze rodno odgovornog budžetiranja.\nTeme koje će biti razmatrane na skupu su rodno odgovorno budžetiranje, relevantni propisi, uloga različitih aktera na lokalnom nivou, izazovi ali i primeri dobre domaće i međunarodne prakse u oblasti rodno odgovornog budžetiranja, uz diskusiju o narednim koracima koje je potrebno preduzeti. Na konferenciji će biti predstavljen i priručnik za uvođenje rodno odgovornog budžetiranja na lokalnom nivou, a skup je namenjen predstavnicima lokalne samouprave koji obavljaju poslove iz oblasti rodne ravnopravnosti, zaposlenima u LS na poslovima finansija, kao i predstavnicima organizacija civilnog društva.\nPlanirano je da se u okviru skupa prisutnima obrate predstavnici Ministarstva državne uprave i lokalne samouprave, UN agencija, domaći i međunarodni eksperti u oblasti rodne ravnopravnosti kao i predstavnici lokalnih samouprava i SKGO.\nKonferencija je namenjena predstavnicima lokalne samouprave koji obavljaju poslove iz oblasti rodne ravnopravnosti, zaposlenima u LS na poslovima finansija, kao i predstavnicima organizacija civilnog društva.\nPrijave sa podacima (ime prezime, pozicija, grad/opština) šalju se putem elektronske pošte na adresu: darinka.sibinovic@skgo.org do ponedeljka, 15. aprila 2019. godine.


Novi ubedljivo efikasniji API | PC Press\nNovi ubedljivo efikasniji API\nJedan od Microsoft‑ovih snažnih aduta za prelazak na Windows 10 je DirectX 12, koji će učiniti da igre izgledaju mnogo bolje. Najznačajnija promena koju donosi DirectX 12 odnosi se na draw call overhead reduction. Ovo je prosta funkcija gde procesor zahteva od GPU‑a da izrenderuje nešto, ali je ona tokom poslednjih nekoliko godina postala usko grlo kada su u pitanju performanse.\nWindows 10 je zaslužio visoke ocene, uz neizbežan utisak da nije bilo dovoljno vremena da se promeni sve što je trebalo. „Desetka“ je u suštini „sloj“ preko Windows‑a 8.1, koji je opet isto to u odnosu na Windows 7. Jedan od glasno najavljivanih noviteta veoma je značajan, a radi se o prvoj implementaciji DirectX 12 interfejsa. Pošto DirectX 12 neće biti podržan u ranijim verzijama Windows‑a, jasno je da je to adut kojim Microsoft želi da pospeši migraciju korisnika na novi operativni sistem.\nOptimizovani pristup hardveru\nOd momenta kada se prva verzija DirectX‑a pojavila kao deo operativnog Windows sistema, ovaj API drastično je napredovao (kao i sve ostalo), ali najbitnija stvar koju je DirectX uveo jeste standardizacija u low level pristupu hardveru. Kombinacija WDM drajvera i DirectX API‑ja omogućila je stvari koje danas podrazumevamo kao standardne, gde je ta standardizacija od esencijalnog značaja. I ovoga puta DirectX 12 to čini, sklapajući razne tehnologije u jednu celinu koja je dostupna svima. Na primer, AMD je zvanično odustao od svog Mantle API‑ja, iako je u njega tokom poslednjih nekoliko godina mnogo ulagao, a sve u korist DirectX 12 standarda. Pokazuje se da su ideje iz Mantle‑a u velikoj meri ugrađene su u DirectX 12, čime je napravljen dobar kompromis između integracije tehnologija i standardizacije.\nGlavna ideja novog DirectX API‑ja jeste poboljšanje performansi, i to prvenstveno kroz low level pristup grafičkom procesoru i boljem iskorišćenju modernih centralnih procesora. Taj maksimalni pristup na najnižem nivou programskog koda trebalo bi da podseća na ono što imamo kod igračkih konzola, koje upravo na ovaj način ostvaruju svoje zavidne GPU performanse. Sada programeri imaju mnogo manje posla sa optimizacijama, jer sve to radi DirectX 12 (odnosno Direct3D, kao element celog paketa), gde jednostavno sam API nudi pomenuti low level pristup uz prosto generisanje programskog koda.\nNajznačajnija promena koju donosi DirectX 12 odnosi se na draw call overhead reduction. Ovo je prosta funkcija gde procesor zahteva od GPU‑a da izrenderuje nešto, ali je ona tokom poslednjih nekoliko godina postala usko grlo kada su u pitanju performanse. Procesori odavno imaju više jezgara, ali to nije bilo u dovoljnoj meri iskorišćeno u DirectX‑ 11u, pa je brži GPU bukvalno čekao na instrukcije od procesora. Pored toga, i sami grafički procesori imaju veliki broj shader jedinica koje rade paralelno, ali DirectX 11 „razmišlja“ serijski. To znači da se uglavnom šalje jedna komanda od procesora do GPU‑a, i to opet najčešće upotrebom jednog konkretnog CPU jezgra.\nRačunica je jasna: što je određena scena komplikovanija, tu ima više draw call instrukcija gde postoji ograničenje u tome šta se i koliko brzo može obraditi, bez obzira na snagu hardvera. DirectX 12 za rešenje ovog problema uvodi liste komandi koje u paketu treba da izvrši grafički procesor. Budući da je svaka komanda na toj listi izolovana od drugih, DirectX 12 može da odredi optimalan način na koji će različita CPU jezgra distribuirati sve komande s liste do shader jedinica grafičkog procesora. Tako GPU pod DirectX 12 može da obradi kompletne liste komandi, bez čekanja na procesor da „odobri“ svaku sledeću instrukciju. Iako ovaj način optimizacije deluje sasvim logično, tek DirectX 12 uvodi ovaj efikasniji sistem.\nUz više procesora\nJoš jedna značajna funkcija koju donosi DirectX 12 jeste Multiadapter. Prvi put podrška za više grafičkih procesora nalazi se direktno u API‑ju (ranije je realizovana kroz drajvere), omogućavajući da se razne instrukcije obavljaju paralelno na različitim GPU jedinicama. Da sve bude još interesantnije, DirectX 12 omogućava zajednički rad grafičkih procesora različitih proizvođača. To znači da možete imati jednu AMD i jednu NVIDIA grafičku karticu, i da integrisani GPU u Intel‑ovom procesoru takođe bude aktivan na zajedničkom zadatku. Iako će doprinos integrisanog GPU‑a biti mali, važno je to da će biti upotrebljeno nešto što se do sada nije koristilo. Shodno tome, promenjen je sistem rasporeda iscrtavanja frejmova: do sada je uvek pri bilo kojoj multi GPU konfiguraciji korišćen sistem AFR (Alternate Frame Rendering), što znači da svaki GPU dobija po jedan frejm za obradu, pa ukoliko je jedan GPU sporiji, onda drugi čeka i gubi se na efikasnosti. To je osnovni razlog zbog kog kombinacije SLI/Crossfire najbolje rade sa identičnim modelima grafičkih kartica.\nDirectX 12 uvodi sistem SFR (Split‑Frame Rendering) koji svaki frejm deli na veći broj elemenata, a njih onda posebno obrađuje svaki GPU, a sve uz mogućnost procene efikasnosti određenog GPU‑a radi bolje raspodele tereta rendering‑a. Na kraju, DirectX 12 donosi i mogućnost da dve grafičke kartice vide svu raspoloživu memoriju. Do sada, ukoliko svaka od dve grafičke kartice u režimu SLI ima po 4 GB memorije, bilo je upotrebljivo samo prva 4 GB memorije. DirectX 12 prvi put nudi potencijalno rešenje ovog problema i mogućnosti upotrebe kompletne memorije, što će imati veliki značaj u 4K rezolucijama.\nNova generacija hardvera\nDa bi se iskoristile mogućnosti koje nudi DirectX 12, morate imati Windows 10, grafičku karticu kompatibilnu sa DirectX 12 i adekvatno optimizovani softver (igre). Prve dve stvari nisu problem, operativni sistem je tu, a grafičke kartice koje podržavaju DirectX 12 postoje već neko vreme. Kao i kod svakog novog API‑ja, seta instrukcija i slično, problem na početku uvek je softverska podrška. Ipak, u ovom slučaju očekuje se da implementacija DirectX‑ 12a kod novih igara bude brza, pa će većina njih koji se budu pojavljivale do kraja godine imati podršku za DirectX 12. No, u ovom momentu bilo smo ograničeni na već postojeće igre za svrhe testiranja, odnosno najnoviju verziju 3DMark‑a koji u sebi ima test API Overhead.\nKao što se može videti u tabeli, drastična je razlika u broju izvršenih draw calls instrukcija u korist DirectX 12, čime se potvrđuje da je efikasnost višestruko povećana. Takođe, izmerili smo performanse u varijanti kada smo isključili dva CPU jezgra i dobili rezultate koje su gotovo upola slabiji, što znači da je skaliranje performansi u odnosu na broj CPU jezgara daleko bolje sa DirectX 12. S druge strane, u starijim igrama nema većeg skoka performansi, ali i pored odsustva direktne podrške, DirectX 12 ipak uspeva da izvuče koji frejm više nego DirectX 11. Iako je to u granicama od nekoliko procenata, dobro je videti da novi API izvlači maksimum i iz starih igara. Pravih igara optimizovanih za DirectX 12 još nema, tako da nismo mogli da isprobamo ni funkciju Multiadapter i to kako ona utiče na performanse. Pored toga, treba proveriti kako se DirectX 12 ponaša s kombinacijom NVIDIA i AMD kartica (za ovo testiranje koristili smo AMD‑ove kartice), i kako sve to zajedno radi s procesorima različitim po broju jezgara, što znači da nas uskoro očekuje još jedna analiza API‑ja koji zaista donosi veoma velike promene uz Windows 10.\n2 CPU jezgra bez HT 4 CPU jezgra bez HT\nDX11 Single Thread 453.871 796.172\nDX11 Multi Thread 467.239 806.763\nDX12 Multi Thread 6.254.721 11.472.286\nTagovi: directx, Procesor, Windows 10\n← Combat archery – novi sport za geekove\nStare, nove i buduće pretnje →


Srbija ne veruje obećanjima Zapada - Politika - Dnevni list Danas\nPočetna » Politika » Srbija ne veruje obećanjima Zapada\nU ponoć ističe rok iz dogovora Beograda i Kfora o prelazima na severu KiM\nSrbija ne veruje obećanjima Zapada\nSrbija je obaveštena da bi Euleks trebalo da sutra preuzme kontrolu administrativnih prelaza na severu Kosova, ali u državnom vrhu u Beogradu nisu spremni da bezrezervno poveruju garancijama Brisela da na Jarinje i Brnjak, zajedno sa osobljem međunarodnih misija, neće otići i kosovski carinici i policajci.\n0Piše: N. T. 14. septembra 2011. 18.55\nPrema svim saznanjima Danasa, EU, Kfor i najuticajnije zapadne zemlje, na čelu sa SAD, obećali su Srbiji da će na administrativne prelaze, nakon što večeras u ponoć istekne rok iz dogovora Beograda i Kfora po kome su tu stacionirane vojne snage NATO, biti prebačeni isključivo službenici Euleksa i da neće biti dozvoljeni „jednostrani potezi“ Prištine. O tome da se dolazak carine i policije Kosova na prelaze na severu KiM odlaže, mada ne i otkazuje, ovih dana učestalo izveštava i prištinska štampa, a državni sekretar za KiM u Vladi Srbije potvrdio je da ima slične informacije.\n„Vrlo je verovatno da će Tači odložiti, ali ne i otkazati, slanje svojih carinika i policije. To je ipak prvi pozitivan signal da vlast u Prištini ne dobija baš bezrezervnu podršku međunarodnih činilaca, kao što su se nadali“, rekao je Oliver Ivanović.\nIpak, kosovski premijer Hašim Tači nastavlja da daje agresivne izjave. „Euleks od ovog petka više neće biti glavni zakonski subjekt na severu, već će tu ulogu preuzeti institucije Kosova. Operacija za primenu (briselskog) sporazuma o carinskim pečatima počeće 16. septembra i biće u nadležnosti institucija Kosova, uz tehničku podršku Euleksa i stvaranje bezbednog okruženja od strane Kfora“, rekao je Tači novinarima u Prištini, precizirajući da će sutra biti preuzeta kontrola nad Brnjakom, dok demolirano Jarinje tek treba da bude osposobljeno.\nZbog ovakvih poruka Hašima Tačija, ali i zbog negativnog iskustva iz jula ove godine, kada su kosovski carinici i policajci bili prebacivani na prelaze u vozilima Kfora i uz pomoć Euleksa, nema mira ni u Beogradu, ni u srpskim opštinama na severu KiM.\nNa sastanku predstavnika Vlade Srbije s predsednikom Borisom Tadićem u utorak uveče dogovoren je niz mera, pre svega diplomatskih i političkih, koje treba preduzeti da bi se sprečilo da na KiM dođe do teških posledica i nametanja rešenja silom, izjavio je juče ministar unutrašnjih poslova Ivica Dačić, ne precizirajući o kakvim merama se tačno radi. Predsednik Tadić je prehodno rekao da se Srbija obratila EU, NATO, UN, kao i najvećim zapadnim silama, sa upozorenjem da bi jednostrani potezi Prištine mogli dovesti do tragičnih posledica, za koje bi bile odgovorne međunarodne snage na Kosovu.\nNe miruju ni Srbi na severu Kosova. Oni su u noći između utorka i srede blokirali sve saobraćajnice u regionu severne Mitrovice, odnosno pravce prema Zubinom Potoku, Leposaviću i Raškoj. Više sati su držali u blokadi jedinice Kfora koje su se iz Mitrovice uputile prema administrativnoj liniji, a propustili su ih nakon što su dobili uveravanja da se konvoj uputio u bazu „Noting hil“ kod Leposavića, a da će na Jarinju obaviti samo redovnu smenu vojnika.\nPotraga za nestalim Albancem iz Preševa


Rajković briljirao, Makabi u polufinalu Kupa Izraela [VIDEO] - Sportskacentrala.com\nRajković briljirao, Makabi u polufinalu Kupa Izraela [VIDEO]02.03.2017 14:59hSrpski reprezentativni golman Predrag Rajković bio je najzaslužniji za plasman Makabija u polufinale Kupa Izraela. Tim iz Tel Aviva je posle pobede u prvom meču sa 1:0 i u revanšu savladao Makabi Petah Tikva sa 2:1.\nRajković je u tri navrata na neverovatan način uspeo da sačuva svoju mrežu, refleksno reagujući na šuteve iz neposredne blizine. Time je zaslužio epitet igrača utakmice, ali i ovacije navijača Makabija koji su sa tribina skandirali njegovo ime:\n- Najvažnije je da smo izborili plasman u narednu rundu Kupa i da smo i dalje u trci za trofej. Podrška navijača mi i te kako prija, to je uvek dodatni motiv za dokazivanje. Zaista se trudim da u svakoj utakmici izvučem maksimum iz sebe, da učinim sve kako bih pomogao svom timu i veoma mi je drago da navijači to prepozanju. Osećao se ponosno u tim trenucima i time je ova pobeda još više ulepšana, rekao je Rajković.\nO svojim odbranama koje su bile maestralne i koje su do ludila dovodile igrače protivničkog tima Rajković je kratko rekao:\n- Samo sam radio svoj posao na najbolji mogući način, skroman je po običaju Rajković.\nPohvale na račun zvanično i dalje najboljeg mladog golmana sveta izrekao je i trener Makabija Lito Vidigal istakavši da su četvorica odbrambenih igrača uradili veliki posao, a da je Rajković bio maestralan.\nU četvrtak uveče biće održan žreb za polufinale Kupa Izraela a potencijalni rivali Makabija su Bnei Jehuda, Hapoel Ramat Gan i Beitar Jerusalim.


Sistem ažuriran: Putujte bez vize u UAE\nSaopštenje Ambasade Srbije u Abu Dabiju\nAmbasada Republike Srbije u Ujedinjenim Arapskim Emiratima (UAE) obaveštava sve građane Republike Srbije da su svi sistemi granične policije i aerodroma u UAE ažurirani i da građani Republike Srbije u UAE mogu da putuju bez vize i da borave do 90 dana.\n“Međunarodni aerodromski sistem pod upravom IATA takođe je ažuriran, te je omogućen ulazak našim građanima u UAE bez vize sa bilo kog aerodroma na svetu”, navedeno je u saopštenju Ambasade Srbije u UAE dostavljenom Našem Birou.\nPodsećamo, Protokol između Vlade RS i Vlade UAE o ukidanju viza za nosioce diplomatskih i službenih/specijalnih pasoša, kao i običnih pasoša koji je potpisan u Njujorku 26. septembra 2018. godine, stupio na snagu 6. maja 2019. godine.\nKako je redakciji Našeg Biroa potvrđeno u Ambasadi UAE u Beogradu, od 13. maja 2019. državljani Srbije bez vize mogu da uđu u UAE.\nPrvih dana otkako je bezvizni režim stupio na pravnu snagu nisu bili ažurirani svi sistemi granične policije i aerodroma u UAE. Sada je i taj problem otklonjen.\nSpektakl na Ušću: Diznijeva fantazija uživo za 50.000 ljudi\nPorodično slavlje šeika Muhameda: Tri venčanja u jednom danu\nPovezane teme: bezvizni režim Ujedinjeni Arapski Emirati Srbija Ambasada Republike Srbije u UAE


Na današnji dan – Sjedinjene Američke Države i Kuba prekinuli diplomatske odnose | Vijesti\n03/01/2017 Lejla O. 0 comments\nPrije više od pola vijeka propagandna natezanja “jenkija imperijalista” i “komunista” prekinuo je telegram koji je potpisao ministar vanjskih poslova Kube, a koji je stigao je u američku ambasadu u Havanni u 1:20 ujutru, 3. januara 1961. godine. U njemu je pisalo da personal američke ambasade treba da bude sveden na 11 osoba, a da ostali trebaju za 48 časova da napuste Cubu.\n“Ako žele svi da odu, to bi bilo perfektno za nas, ionako su 90 odsto njih špijuni”, izjavio je Fidel Kastro, tada, na drugu godišnjicu revolucije iz 1959. godine\nTokom jutra tog, 3. januara 1961., uslijedila je intenzivna razmjena telegrama između Havanne i Washingtona, gde je američki predsednik u odlasku Dwight Eisenhower već u 9:00 sazvao hitni sastanak u Bijeloj kući. Nakon zaključka da ipak neće biti ugrožena američka mornarička baza Gvantanamo, u konsultaciji sa saradnicima dolazećeg predsednika Johna F. Kennedyja, Eisenhower je naložio da se tog dana u 20:30 u Havanu pošalje telegram o prekidu diplomatskih odnosa.\nAmerička ambasada u Havanni zatvorena je 1961. sedam mjeseci prije nego što je Barach Hussein Obama II rođen na Havajima 4. avgusta 1961. godine.\nPosljednjih godina ponovno uspostavljanje diplomatskih odnosa Washingtona i Havanne nakon 54 godine medijski je okarakterisano kao dio kampanje koja treba da obilježi dijalog sa američkim neprijateljima poput Kube i Irana, kao uspjeh Obamine vanjske politike, koju je najavio tokom svog prvog izbora u 2008. godini. Obama je tvrdio da politiku sankcija prema Cubi treba promijeniti zato što pola vijeka nije dala rezultat jer je režim ostao u sedlu.\nPrema zaključku britanskog lista Guardian, njegova sposobnost da sprovede takve promjene je prilično ograničena, jer je za to potrebna podrška američkog Kongresa, koji je pod kontrolom republikanaca koji ne podržavaju odmrzavanje odnosa sa Kubom.\nTadašnji američki državni kancear John Kerry oprezno je izjavio da ova prekretnica ne znači kraj mnogih razlika koje još uvijek razdvajaju dvije vlade, ali da to ne odražava realnost da se hladni rat završio davno i da “ništa nije tako uzaludno, kao pokušaj da živimo u prošlosti”.


Sarajevska SDA: Sigurnosna situacija je takva da čak i vlast hoda s pištoljem\n0 21 Januara, 2022 12:47\nPovodom jučerašnjeg ubistva u naselju Pofalići u Sarajevu, opozicija je iznijela kritike na račun vlasti zbog sigurnosne situacije.\nIz SDA poručuju da je jučerašnje ubistvo u Sarajevu, nažalost još jedno u nizu, potvrdilo da je dolaskom na vlast Edina Forte i njegove vlade ulični kriminal doživio procvat a nesigurnost građana Sarajeva postala svakodnevnica.\n“Dok se neuvjerljivi Forto bavi trivijalnom propagandom protiv opozicije, a njegova stranka pravi animacije na kojima spaljuje ljiljane i logo SDA, na ulicama Sarajeva se zbiva pravi mafijaški rat. Očigledno da Forto, kao profil, nije neko ko može garantovati red i sigurnost. Sa svojim ponašanjem i stavovima vodi grad u potpuno nesigurnost i anarhiju. Sigurnosna situacija je takva da čak i članovi vladajuće koalicije hodaju s pištoljem, jer NIP-ov i Konakovićev ministar unutrašnjih poslova ne radi svoj posao. Edin Forto nema nikakvu sigurnosnu politiku što ohrabruje kriminalce i ubice da čine zlodjela, a u isto vrijeme građani Sarajeva žive u strahu za imovinu i živote, kako svoje tako i svoje porodice”, poručuju iz SDA.\nDodaju da vlada Edina Forte, zbog tolerantne i blage politike prema uličnom kriminalu, automafiji i trgovcima narkoticima je u potpunosti ugrozila sigurnost glavnog grada Bosne i Hercegovine i pokazala da upravljanje najvećim kantonom u državi ne smije biti poligon za eksperimente poput tzv. Trojke, neuvjerljivog i slabog premijera ili za vježbanje ministara pripravnika na najvažnijim resorima jer je cijena prevelika i mjeri se, nažalost, životima građana Sarajeva.


SASTANAK LIDERA SPS I SP: Đokić čestitao Dačiću na ostvarenom izbornom rezultatu (FOTO) | Novosti.RS\nsubota, 04. 07. 2020. u 20:41\nPredsednik Socijalističke partije (SP) Petar Đokić čestitao je Socijalističkoj partiji Srbije (SPS) na rezultatu ostvarenom na nedavnim izborima i izrazio zadovoljstvo što je ova partija druga po snazi u Srbiji.\nČestitke na ostvarenom izbornom rezultatu danas je predsednik Socijalističke partije Petar Đokić preneo čelnicima SPS sa kojima je razgovarao o međusobnoj saradnji dve sestrinske partije, a kao ministar energetike i rudarstva i o razvojnim projektima koji se realizuju u Srpskoj i Srbiji.\n– Zbog toga je od izuzetne važnosti da su građani Srbije prepoznali i nagradili aktuelnu politiku koju predvode Aleksandar Vučić i Ivica Dačić – istakao je Đokić.\nĐokić se u Beogradu sastao sa predsednikom SPS Ivicom Dačićem i potpredsednikom stranke Aleksandrom Antićem.\n– SP je samo jedna u Republici Srpskoj, kao što je samo jedna i u Srbiji, a zajedno činimo jednu Socijalističku partiju srpskog naroda sa obe strane Drine. Borićemo se protiv svakog vida uzurpiranja našeg imena i vrednosti – rekao je Dačić.\nAntić je istakao važnost održavanja ovakvih sastanaka i razvijanja dalje saradnje između SPS i SP


PressReader - 24 Sata (Serbia): 2016-07-12 - Windows 10 besplatan do 29. jula\nWindows 10 besplatan do 29. jula\n24 Sata (Serbia) - 2016-07-12 - DIGITAL - U. Jelić\nSISTEM - Ostalo je još malo vremena da odlučite da li je Windows 10 idealna opcija za vas, a nakon tog datuma njegova cena će iznositi 119 dolara (Windows 10 Home).\nZbog toga smo rešili da vam sastavimo listu svih dobrih i loših strana novog operativnog sistema i pomognemo vam da lakše donesete odluku. Mnogi korisnici odbili su da instlairaju Windows 8 jer je zahtevao poseban nalog kako bi mogao da se koristi. Dobre vesti su da Windows 10 ne zahteva poseban nalog.\nVIŠE NEMA MEDIA CENTRA\nMajkrosoft je odlučio da eliminiše tu aplikaciju i mogućnost puštanja DVD sadržaja na kompjuteru ili laptopu. Kompanija tvrdi da je jako mali broj ljudi koristio tu aplikaciju.\nLOŠ ZA STARI SOFTVER\nStariji kompjuteri i softver dizajnirani da rade na ranijim operativnim sistemima neće uvek raditi kako treba nakon nadogradnje na Windows 10.\nBRIGA OKO PRIVATNOSTI\nWindows 10 biće dostupan kao potpuno besplatna nadogradnja korisnicima verzija Windows 7 i 8 do 29. jula, a nakon toga cena će mu biti 119 dolara. Majkrosoft je 2015. godine predstavio svoj potpuno redizajnirani operativni sistem.\nJedan od ključnih razloga zbog kojih Majkrosoft insistira da svi pređu na novi operativni sistem odnosi se na ogromnu količinu podataka koju pokušava da izvuče od novih korisnika. Iako je to moguće sprečiti u podešavanjima, u tom slučaju personalizovani servisi kao Koratana - koji se oslanjaju na upoznavanje navika korisnika neće biti toliko efikasni.\nIZBAČENI DESKTOP GEDŽETI\nU pitanju su mali alati koji se nalaze na ekranu i koji prikazuju određene podatke kao što su najnoviji medijski naslovi. Majkrosoft smatra da gedžeti mogu da naštete kompjuteru, pristupe dokumentima na njemu ili promene svoje funkcije u bilo kom trenutku i zato su izbačeni iz Windowsa 10.\nNE TREBA VAM NALOG


Učesnicima podijeljeno 300 svjetloodbojnih prsluka | Palelive.com\nPočetna Regija Zvornik Učesnicima podijeljeno 300 svjetloodbojnih prsluka\nUčesnicima podijeljeno 300 svjetloodbojnih prsluka\nZVORNIK – Učenicima pješacima i biciklistima danas je u akciji Policijske stanice za bezbjednost saobraćaja Zvornik, Savjeta za bezbjednost saobraćaja i Tehničkog školskog centra /TŠC/ u Karakaju podijeljeno oko 300 svjetloodbojnih prsluka.\nKomandant Policijske stanice za bezbjednost saobraćaja Dražan Erkić rekao je novinarima da je cilj akcije da zaštiti pješake kao učesnike u saobraćaju.\n“Izabrali smo decembar za akciju, jer je vidljivost i preglednost na putevima smanjena. Osim podjele svjetloodbojnih prsluka, naši pripadnici održaće edukativna predavanja o ovoj temi u srednjim i osnovnim školama, mjesnim zajednicama sa područja ove opštine i šire regije koju pokriva naša stanica”, istakao je Erkić.\nDirektor karakajskog TŠC Goran Grujić rekao je da su u akciji učestvovali i profesori ove škole, te učenici saobraćajne škole.\n“Mi smo akciju pomogli i donacijom prsluka, koliko smo mogli. TŠC je imao veliki interes za ovu akciju s obzirom da imamo veliki broj učenika pješaka”, rekao je Grujić.\nPrethodni članakPorodice traže odgovor zašto su uhapšeni Marinko i Zoran Bjelica\nNaredni članakJahorina: U posjeti 20 tur-operatora iz Rusije